title: Junes Lokka

text: Oulun käräjäoikeus tuomitsi Lokan syyskuussa 2018 kiihotuksesta kansanryhmää vastaan 50 päiväsakon rangaistukseen, joka hänen tuloillaan merkitsi 300 euroa. Rikoksen katsottiin tapahtuneen Oulussa elokuun 2013 ja helmikuun 2017 välisenä aikana. Lokka oli jakanut blogissaan toisen henkilön kirjoituksen ja siihen johtavia linkkejä Facebookiin. Tekstin otsikkona oli ”20 muslimipakolaisen lauma rikastutti lapsia kylpylässä”, ja syytteen mukaan kirjoitus antoi ymmärtää, että afrikkalaiset ja lähi-itäläiset ihmisryhmät ovat länsimaalaisia vastaavia alemmalla tasolla. Alkuperäisen tekstin kirjoittanut mies oli tuomittu syksyllä 2013 sakkorangaistukseen kiihotuksesta kansanryhmää vastaan. Tuomion mukaan tällaisen kirjoituksen levittäminen on niin ikään kiihotusta kansanryhmää vastaan. Käräjäoikeuden mukaan Lokka oli tietoinen miehen saamasta tuomiosta. Hovioikeus ei myöntänyt tuomioon jatkokäsittelylupaa.


title: Junes Lokka

text: Lokka ei kertomansa mukaan kuulu kirkkoon eikä muuhun uskonnolliseen yhteisöön. Junes Lokka on syntynyt Marokossa ja hän muutti Suomeen vuonna 2005.


title: Junes Lokka

text: Vuonna 2016 Lokka tuomittiin sakkorangaistukseen huumausainerikoksesta. Lokka oli viljellyt laittomasti hamppukasveja ja pitänyt hallussaan niistä saamaansa kannabista. Elokuussa 2017 Rovaniemen hovioikeus kumosi huumausainerikostuomion ja palautti asian käräjäoikeuden käsiteltäväksi. Syynä oli käräjäoikeuden menettelytapavirhe, koska oikeuden puheenjohtaja oli poistanut Lokan oikeussalista, koska hän oli kieltäytynyt viemästä teknisiä laitteitaan salin ulkopuolelle. Joulukuussa 2017 Oulun käräjäoikeus käsitteli tapauksen uudelleen ja tuomitsi Lokalle 80 päiväsakon (480 euroa) rangaistuksen huumausainerikoksesta.


title: Junes Lokka

text: Lokka on kihloissa Oulun kaupunginvaltuuston Aito suomalainen yhteislista (ASYL) -yhteislistan varavaltuutetun Tiina Wiikin kanssa.


title: Yokkaichi

text: Yokkaichi () on Japanin kaupunki Honshūn saaren keskiosassa Tōkain tai Kansain alueella Mien prefektuurissa. Se sijaitsee Tyynenmeren Isenlahden rannalla prefektuurin pohjoisosassa Nagoyan lounaispuolella. Kaupungissa on 311 827 asukasta (vuonna 2017) ja sen pinta-ala on 206,44 neliökilometriä. Yokkaichi on nimitetty yhdeksi Japanin erityiskaupungeista.


title: Yokkaichi

text: Kaupungin nimi tarkoittaa kirjaimellisesti ”neljännen päivän markkinoita”. Paikannimi esiintyy jo 1400-luvun lähteessä, joten Yokkaichissa vaikuttaa pidetyn jo silloin markkinoita säännöllisin väliajoin. Edo-kaudella 1600–1800-luvuilla Yokkaichi kehittyi Tōkaidō-tien varren postiasemana ("shukuba"). Kaupunkioikeudet sille myönnettiin vuonna 1897. Siitä kehittyi vilkas satama- ja teollisuuskaupunki, jonne syntyi ensin tekstiili-, myöhemmin kone- ja kemianteollisuutta. 1960–1970-luvuilla Yokkaichi kärsi pahasta öljynjalostamon aikaansaamasta saastumisesta, kun rikkioksidipäästöt aiheuttivat kaupunkilaisille Yokkaichin astmaa, yhtä Japanin neljästä vakavasta saasteesta aiheutuvasta taudista. Viimeiset astmatapaukset raportoitiin vuonna 1988. Yokkaichia palvelevat JR Tōkain Kansai-päälinjan lisäksi useat yksityiset ja kolmannen sektorin rautatielinjat: Kintetsu-rautateiden Nagoya-linja ja Yunoyama-linja, Sangi-rautateiden Sangi-linja, Ise-rautateiden Ise-linja sekä Yokkaichi Asunarō -rautateiden Utsube-linja ja Hachiōji-linja.


title: Luettelo nyrkkeilyn olympiamitalisteista

text: Nyrkkeily on ollut olympialaisten lajivalikoimassa vuoden 1904 olympialaisista lähtien. Menestynein maa olympialaisten nyrkkeilyssä on Yhdysvallat.


title: Canard-siipi

text: Canard-siipi on eräs lentokoneen aerodynamiikkaan liittyvä siiven muotoilu. Siinä ohjailutasot eli korkeusvakaajat ovat koneen rungon edessä ja lentotasot eli siivet takana. Canard-siiven alku painottunee 1940-lukuun. Aluksi se oli melkoisen harvinainen, sekä koelentokoneille sattui lento-onnettomuuksia. Eräs ensimmäisiä tätä muotoilun mallia noudattavia, kokeellisia lentokoneita eli Experimental-lentokoneita oli Curtiss-Wright XP-55 Ascender, jonka ensilento koitti vuonna 1941.


title: Canard-siipi

text: Niin kutsutuissa 4. sukupolven ja 4+ taikka 4½ polven suihkuhävittäjissä on tämä muotoilu päässyt yleistymään. Canard-siipisiä ovat muiden muassa Saab JAS 39 Gripen sekä Eurofighter Typhoon.


title: Kombe

text: Kombe (, ) on kreikkalaisessa mytologiassa jokijumala Asoposin tytär. Kombe oli nymfi, joka hallitsi Euboian saarella.


title: Kombe

text: Suuren Tarukirjan tarinassa Komben sata ilkeää poikaansa yrittivät tappaa hänet. Komben oli pakko jatkuvasti paeta. Jumalat tunsivat myötätuntoa ja muuttivat hänet lopuksi linnuksi.


title: Love and the Russian Winter

text: Love and the Russian Winter on Simply Redin seitsemäs studioalbumi, joka julkaistiin marraskuussa 1999.


title: Love and the Russian Winter

text: Kaikki kappaleet on säveltänyt ja sanoittanut Mick Hucknall, ellei toisin mainita.


title: Pentti Laamanen

text: Kauko Pentti Ilmari Laamanen (24. joulukuuta 1927 Mikkeli – 20. elokuuta 2012 Helsinki) oli suomalainen yleisesikuntaupseeri ja eräs suomalaisen rauhanturvatoiminnan pioneereista. Sotilasarvoltaan hän oli eversti. Sotilasuransa ohella hän toimi Upseeriliiton, Suomen Sinibarettiliiton sekä muiden YK- ja veteraanijärjestöjen puheenjohtajana.


title: Pentti Laamanen

text: Pentti Laamasen vanhemmat olivat sanomalehdentoimittaja Väinö Selim Johannes Laamanen ja Aleksandra (Sanni) o.s. Innola. Laamasen puoliso vuodesta 1955 lähtien Kyllikki Irene Piispanen. Pariskunnalla on kolme lasta, joista tytär Anu Laamanen on diplomaatti. Laamanen kirjoitti ylioppilaaksi Heinolan keskikoulun jatkoluokalta vuonna 1946 ja opiskeli Teknillisessä korkeakoulussa vuosina 1947–1948.


title: Pentti Laamanen

text: Pentti Laamasen uran sotilaana voidaan katsoa alkaneen maaliskuussa 1939, kun hän liittyi Heinolan Sotilaspoikiin. Nuoresta iästään huolimatta hän toimi talvisodassa Heinolan VSS-keskuksen lähettinä ja jatkosodassa IT-Rykmentti 3:n IT-konekiväärijoukkuessa.


title: Pentti Laamanen

text: Varusmiespalveluksensa Laamanen suoritti Panssarivaunupataljoonassa 1946-1947. Sen jälkeen hän opiskeli Maasotakoulun 32. kadettikurssilla vuosina 1948-1950 ollen kadettikersantti ja valmistuen kurssin priimuksena. 1950-luvulla Laamanen palveli muun muassa Jääkäripataljoona 4:ssä, Kevyessä Prikaatissa, komppanianpäällikkönä ja pataljoonan koulutusupseerina Panssarirykmentissä sekä opetusupseerina ja linjanjohtajana Panssarikoulussa. Kenttätykistön kapteenikurssin hän suoritti vuosina 1956–1957. Vuonna 1958 Laamanen toimi kapteenin arvolla YK:n sotilastarkkailijana Libanonissa (UNOGIL).


title: Pentti Laamanen

text: Vuosina 1959–1961 Laamanen opiskeli Sotakorkeakoulun Maasotalinjalla valmistuen yleisesikuntaupseeriksi. Sen jälkeen hän palveli Pääesikunnan tarkastusosastolla ja puolustusministeriön sotatalousosastolla. Majurina Pentti Laamanen suoritti ensimmäisenä suomalaisupseerina USA:n asevoimien Command and General Staff College -kurssin vuosina 1964–1965. Palattuaan Yhdysvalloista hän toimi toimistoesiupseerina Pääesikunnan koulutusosastossa vuoteen 1969. Everstiluutnantina hänet nimitettiin sotilas-, laivasto- ja ilmailuasiamieheksi Suomen Oslon ja Kööpenhaminan suurlähetystöihin vuosiksi 1969–1972. Kotimaahan palattuaan Laamanen toimi Pääesikunnan yhteysupseerina ulkoasiainministeriössä 1972–1974. Yhteysupseerin virassa Laamanen osallistui sotilasasiantuntijana Suomen ETYK-valtuuskuntaan Genevessä. Vuonna 1974 Pentti Laamanen ylennettin everstiksi ja hän toimi puolustusneuvoston yleissihteerinä vuoteen 1978. Vuosina 1978–1983 Laamanen oli Turun sotilaspiirin päällikkö ja 1983–1984 YK:n UNDOF-rauhanturvaoperaation varakomentaja ja esikuntapäällikkö Golanilla. YK-tehtävistä palattuaan Laamanen toimi Länsi-Uudenmaan sotilaspiirin päällikkönä vuodesta 1984 vuoteen 1986.


title: Koskinomanteia

text: Koskinomanteia oli kreikkalainen asioiden ratkomistapa. Kun haluttiin tietää kuka oli syyllistynyt varkauteen, ripustettiin seula narun varaan. Sen jälkeen rukoiltiin jumalia ja lueteltiin kaikkien epäiltyjen nimet. Jos seula liikahti jonkin nimen kohdalla, löytyi syyllinen.


title: Koskinomanteia

text: Tapaa käytettiin Antiikin Kreikassa, Keskiajan Euroopassa ja Uudessa-Englannissa 1600-luvulla.


title: Luettelo From Softwaren videopeleistä

text: Tämä on luettelo From Softwaren julkaistuista videopeleistä.


title: Kragaleos

text: Kragaleos oli kreikkalainen paimen, joka paimensi Messeniassa. Jumalat Apollon, Artemis ja Herakles pyysivät häntä ratkaisemaan, kenen valtapiiriin Amrakian kaupunki kuuluisi. Kragaleos päätti kiistan Herakleen eduksi. Silloin Apollon suuttui ja muutti miehen suureksi kiveksi.


title: Kragaleos

text: Myyttisistä muodonmuutoksista kertovassa teoksessaan "Metamorfōseōn Synagōgē" Antoninus Liberalis käytti lähteinään kreikkalaisen runoilijan Nikandroksen teosta "Metamorfosis" sekä historioitsija Athanadasin teosta "Ambracica".


title: Kragaleos

text: Kragaleos oli Dryopsin poika. Dryops puolestaan oli joenjumala Sperkheiosin ja Polydora-nimisen danaidin poika. Kragaleos oli tarinan tapahtuma-aikaan jo vanha mies ja maineeltaan oikeudenmukainen ja viisas. Apollo, Artemis ja Herakles kiistelivät Epeiroksessa nykyisen Ártan paikalla sijainneen Amrakian omistuksesta ja esittäytyivät Kragaleolle pyytäen tätä päättämään kenelle kaupunki kuuluu.


title: Kragaleos

text: Apollon mukaan kaupunki kuului hänelle, koska hänen poikansa Melaneus oli vallannut koko Epeiroksen. Apollo oli hankkinut tukijoita amrakialaisten puolelle näiden sotiessa epeiroslaisia vastaan ja lisäksi hänen oraakkelinsa ansiosta kaupunkilaiset nousivat sitä hallinnutta tyrannia Falaikusta vastaan. Vaikka Apollo oli sotkeutunut kaupungin politiikkaan useita kertoja ja monin tavoin, hän oli myös tuonut kaupunkiin lakeja, järjestystä ja oikeudenmukaisuutta.


title: Kragaleos

text: Artemis esitti perusteeksi sen, että hän oli aiheuttanut tyrannin kuoleman asettamalla tämän eteen leijonanpennun, jonka emo syöksyi metsästä Falaikuksen kimppuun surmaten tämän. Kaupunkiin oli pystytetty Artemisia esittävä metsästäjäpatsas, jonka juurella seisoi leijonanpentua esittävän veistos.


title: Kragaleos

text:
Herakles puolestaan esitti, että Amrakia ja koko Epeiros kuuluvat hänelle. Hän oli voittanut kaikki alueen kansat, jonka jälkeen sinne olivat asettuneet korinttilaiset, jotka Heraklesin mukaan polveutuivat kaikki hänestä. Nämä korinttilaiset olivat myös perustaneet Amrakian.
Kragaleos kuunteli jokaisen esityksen loppuun saakka, ja lopulta tuomitsi kaupungin kuuluvan Herakleelle. Apollo raivostui tästä niin, että kosketti paimenta ja muutti hänet kiveksi siihen paikkaan, jossa hän seisoi. Amrakialaiset pitivät Apolloa pelastajana, mutta tunnustivat kaupungin kuuluvan Herakleelle ja hänen jälkeläisilleen. Herakleelle pidetyn vuotuisan juhlan lopuksi he tekivät uhrauksia myös Kragaleolle.


title: Kragaleos

text: Ovidiuksen teoksessa Muodonmuutoksia olevan tarinan mukaan Aineias troijalaisineen vieraili Amrakiassa, jossa he tutustuivat paikallisiin nähtävyyksiin. Yksi näistä oli kivi, joksi Kragaleos oli muutettu.


title: Kragaleos

text: Englantilainen 1800-luvun kääntäjä ja antiikintutkija Henry Thomas Riley piti mahdollisena, että Kragaleos osoitti valinnallaan amrakialaisten arvostavan sota-ansioita taiteiden ja tieteiden sijaan.


title: Kragaleos

text: Kragaleos antoi nimen kragalidien heimolle, ja myös heimon asuinalueelle Kraugallionille. Kragalidit osallistuivat ensimmäiseen pyhään sotaan 500-luvulla eaa. Mytologiassa he olivat tuolloin asettuneet Herkuleen vastapuolelle. Kragaleoksen tarinaa pidetään mahdollisena osoituksena siitä, että aiemmin Kreikan mytologiassa heimoa ja puolijumalaa pidettiin liittolaisina.


title: Koresos

text: Koresos oli boiotialainen pappi, kuka rakastui nymfiin Kallirhoë, mutta hänet torjuttiin halveksivasti. Silloin Koresosen palvelema jumala suuttui ja lähetti maahan ruton. Delfoin oraakkeli kertoi, että rutto raivoaisi kunnes Kallirhoë uhrattaisiin jumalalle. Boiotialaiset vangitsivat hänet ja veivät uhrialttarille. Koresos työnsi tikarin rintaansa estääkseen uhrauksen. Nymfin sydän heltyi, ja hän seurasi pappia kuolemaan. Koresoksen teon on maalannut Fragonard.


title: Krukis

text: Krukis oli slaavilainen jumala. Hän suojeli kotieläimiä, etenkin sikoja. Krukis oli myös seppien suojelija.


title: Kuningas Rastasparta

text: Kuningas Rastasparta on Grimmin veljesten satu.


title: Kuningas Rastasparta

text: Kuninkaalla oli tytär, joka oli yhtä ylpeä kuin kauniskin. Juhlissa, joihin kuningas oli kutsunut tyttärensä kosijat, tytär pilkkasi heitä kaikkia, ja erityisesti erästä nuorta kuningasta, jolla oli käyrä leuka ja jota prinsessa sen tähden nimitti Rastasparraksi. Kuningasisä menetti malttinsa ja antoi ymmärtää, että tyttären piti mennä naimisiin ensimmäisen tapaamansa kerjäläisen kanssa. Ensimmäisenä saapui juuri tuo vinoleukainen kuningas kerjäläiseksi naamioituneena. Hän otti prinsessan mukaansa, ja tämä koki kaikki köyhyyden tuomat nöyryytykset. Lopuksi mies paljasti henkilöllisyytensä ja teki entisestä ylpeästä prinsessasta kuningattaren.


title: Kyathos

text: Kyathos () oli Oineuksen juomanlaskija kreikkalaisessa mytologiassa. Herakleen ollessa Oineuksen luona, Kyathos teki virheen toimessaan, minkä vuoksi Herakles iski Kyathosta yhdellä sormella. Yhden version mukaan Kyathos olisi epähuomiossa antanut käsien pesuvedeksi vettä, jota oli aiemmin käytetty jalkojen pesemiseen. Kyathos kuoli iskun voimasta. Joidenkin tarinan versioiden mukaan Kyathos oli jalosukuinen tai jopa sukua Oineukselle. Vaikka Oineus ymmärsi tapahtuneen olleen vahinko ja antoi Herakleelle anteeksi, niin Herakles halusi jatkaa matkaansa haluten aloittaa alusta jossain muualla. Kyathoksen muistoksi rakennettiin pyhättö Fliuksen kaupungin Apollonin temppelin läheisyyteen.


title: Kyathos

text: Kyathoksen tarinasta kerrottiin yksityiskohdiltaan eroavia versioita, mutta niiden kulku on aina pääpiirteittäin sama. Kyathos tekee joko yksinkertaisuuttaan tai huolimattomuuttaan virheen, jonka seurauksena kimpaantunut Herakles läimäyttää tai napauttaa häntä. Kyathos kuolee, vaikka Herakles oli vain tarkoittanut rangaista häntä kevyesti. Antiikin Kreikassa kerrottiin myös muita samankaltaisia tarinoita. Näiden tarkoituksena oli varoittaa vaaroista, joiden kohteiksi nuoret palvelijat ja viininlaskijat saattoivat joutua alistumaan palvellessaan humaltuneita aikuisia miehiä.


title: Liban

text: Liban (myös Lí Ban) on Irlannin Lough Neagh-järvelle sijoittuva kansansatu, jossa nainen muuttuu merenneidoksi. Kyseisen naisen perhe hukkuu järvellä, mutta nainen selviää hengissa jouduttuaan vedenalaiseen luolaan. Vuoden luolassaolon aikana hän muuttuu olennoksi, joka on puoliksi ihminen ja puoliksi kala.


title: Liban

text: Suuressa Tarukirjassa Liban on irlantilainen pyhimys, "merenrouva". Hän oli kerran ihminen, mutta jäi haaksirikossa vangiksi meren pohjalla olevaan luolaan. Liban pyysi Jumalalta lupaa saada muuttua loheksi, ja niin hän muuttuikin kalaksi vyötäröstä alaspäin. Beoc-pyhimys, joka oli purjehtimassa paavin luokse Roomaan, kuuli Libanin laulavan. Hän veti tämän ylös ja vei kirkkoon, missä Liban sai valita menisikö hän suoraan taivaaseen vai viettäisikö ensin yhtä pitkän maallisen elämän kuin hänen elämänsä meressä olisi kestänyt. Liban valitsi taivaan, otti kasteen ja kuoli.


title: Liduina

text: Liduina (tunnetaan myös nimillä "Lidwina", "Lydwine", "Lydwid", "Lidwid", "Liduina of Schiedam") on nahkatyöläisten suojeluspyhimys katolisessa kirkkossa.


title: Liduina

text: Hän oli hollantilainen tyttö, joka tuli 1400-luvulla invalidiksi pudottuaan jäihin Schiedamissa. Sen jälkeen Liduina eli kristillisesti kantaen kärsivällisesti kärsimyksensä. Tyttöä pidetään myös vanhimpana raportoituna MS-potilaana.


title: Hr. Ms. Java (1885)

text: Hr. Ms. Java oli Alankomaiden kuninkaallisen laivaston sluuppi. Se oli pieni siirtomaiden hallintaan suunniteltu alus, joka oli suurempi kuin useimmat tykkiveneet ja pienempi kuin panssarikansiristeilijä.


title: Hr. Ms. Java (1885)

text: Alus tilattiin Rotterdamista. Alus laskettiin vesille 1885.


title: Hr. Ms. O 1

text: Hr. Ms. O 1 oli Alankomaiden kuninkaallisen laivaston sukellusvene.


title: Hr. Ms. O 1

text: Vaikka oli epäselvää lunastaisiko Alankomaiden kuninkaallinen laivasto sukellusveneen Koninklijke Maatschappij De Scheldeltä Vlissingenistä laski 1. kesäkuuta 1904 kölin nimellä "Luctor et Emergo". Holland 7P -tyyppisen aluksen suunnitelmat oli hankittu Yhdysvalloista Holland Torpedo Boat Companyltä, joka myös lähetti insinööri Marly Hain valvomaan rakennustyötä. Euroopan vierailullaan Frank Cable tutustui alukseen.


title: Hr. Ms. O 1

text: Alus laskettiin vesille 8. heinäkuuta 1905, minkä jälkeen alukselle teki Alankomaiden puolustusministeriön 25. lokakuuta asettama lautakunta erilaisia koeajoja ja muita testejä. Koeajot teki Yhdysvalloista palkattu miehistö. Hinaaja "Jacob" hinasi 3. joulukuuta aluksen kanavia pitkin Vlissingenistä Den Helderiin. Muutaman kolarin seurauksena matka kesti reilun viikon. Lautakunta ei ollut tyytyväinen ensimmäisen Den Helderissä järjestetyn testisarjan tuloksiin, joten alus palautettiin Vlissingeniin.


title: Hr. Ms. O 1

text: Vlissingenissä ankkurissa makaavaa "Luctor et Emergoa" kävi toistumassa katsomassa Ltz. I, joka piti mahdollisena komitean vaatimusten täyttämisen. Koster otti vapaata laivastosta ja vuokrasi tilat De Schelden telakalta. Koster koulutti valitsemansa miehistön ja esitti uusien koeajojen suorittamista.


title: Hr. Ms. O 1

text: Alus siirrettiin jälleen koeajoihin Den Helderiin, mutta tällä kertaa Pohjanmeren kautta. Toinen testisarja 1. elokuuta 1906 osoittautui menestykseksi. Koeajoissa alus saavutti 8,35 solmun nopeuden pinta-ajossa 12 tunnin testissä ja seitsemän solmun nopeuden sukelluksissa kolmen tunnin testissä. Samoin osoitettiin, ettei alukseen tule vuotoja 30 metrin syvyyteen sukellettaessa. Alankomaiden laivasto lunasti aluksen 20. joulukuuta 430 000 hollannin guldenilla ja se otettiin palvelukseen 21. joulukuuta 1906 nimellä "Hr. Ms. Onderzeese boot 1" eli sukellusvene 1 päällikkönään Ltz. I. Myöhemmin nimi lyhennettiin "Hr. Ms. O 1":ksi.


title: Hr. Ms. O 1

text: Vuonna 1907 kuningatar Wilhelmina seurasi sukellusveneen sukeltamista. Prinssi Henri vieraili 27. maaliskuuta 1908 aluksella, joka oli ankkurissa Nieuwediepin laiturissa Den Helderissä.


title: Hr. Ms. O 1

text: Alus oli Amsterdamissa syyskuussa 1910, kun Belgian hallitsijapari vieraili kaupungissa. Vuonna 1914 aluksen 160 hv OTTO -bensamoottori korvattiin 200 hv MAN -dieselmoottorilla. Vuonna 1920 alus poistettiin palveluksesta ja se romutettiin myöhemmin.


title: Kojamo

text: Kojamo Oyj (vuoteen 2017 VVO-yhtymä Oyj) on 4,7 miljardin euron (v. 2017) asunto-omaisuuden arvollaan mitattuna Suomen suurin kiinteistösijoittaja.Yhtiö tarjoaa vuokra-asumista Lumo- ja VVO-brändinimillä. Konserni työllistää noin 300 henkilöä.


title: Kojamo

text: Kojamolla on liki 35 000 vuokra-asuntoa eri puolilla Suomea. Kojamon koko asunto-omaisuuden käypä arvo on noin 4,3 miljardia euroa.


title: Kojamo

text: Yhtymällä on eri puolilla Suomea alueellisia toimipisteitä eli Lumo-kotikeskuksia, joihin palvelut on keskitetty. Yhtiön toimitusjohtaja on Jani Nieminen.


title: Kojamo

text: Vuonna 1969 Valtakunnallinen vuokratalo osuuskunta VVO perustettiin yleishyödylliseksi osuuskunnaksi, josta vuonna 1997 tuli osakeyhtiö. Maaltapaon vuosina suuret ikäluokat muuttivat maalta kaupunkeihin ja yhtiö perustettiin täyttämään vallitsevaa asuntopulaa. Perustajia olivat Helsingin asuntokeskuskunta Haka, eri ammattijärjestöt ja osuuskauppaliike.


title: Kojamo

text: Vuonna 2017 uudistuttuaan yrityksenä ja keskittyessään palvelemaan kaupunkiasujan tarpeita vapailla asuntomarkkinoilla, VVO muutti nimensä. Uusi nimi, Kojamo, tarkoittaa suurta koiraslohta.


title: Kojamo

text: Kojamo Oyj:n suurimmat omistajat 31.12.2016 ovat Keskinäinen Eläkevakuutusyhtiö Ilmarinen (18,08 %), Keskinäinen työeläkevakuutusyhtiö Varma (16,98 %), Metallityöväen Liitto ry (9,70%), Julkisten ja hyvinvointialojen liitto JHL ry (8,73 %), Rakennusliitto ry (8,31 %) Loput Kojamosta omistavat muut ammattiliitot sekä säätiöt, rahastot ja kaupungit.


title: Kojamo

text: Kojamon liikevaihto vuonna 2016 oli 351,5 miljoonaa euroa ja tulos ennen veroja 289,7 miljoonaa euroa. Taseen loppusumma oli vuoden 2016 lopussa 4,6 miljardia euroa.


title: Kojamo

text: Kojamon vuokrattavien asuntojen ja vuokratalokohteissa sijaitsevien liiketilojen käypä arvo tilinpäätöshetkellä 31.12.2016 oli 4 298,9 miljoonaa euroa.


title: Kojamo

text: Vuoteen 2021 mennessä konsernin tavoite on investoida voimakkaasti asuntotarjonnan kasvuun rakennuttamalla uutta ja ostamalla jo olemassa olevaa kiinteistökantaa.


title: Kojamo

text: Organisaatio on jakaantunut asiakkuuksiin, investointeihin ja kiinteistökehitykseen.


title: Kojamo

text: Kojamon kuluttajabrändit ovat Lumo (31 108 vuokra-asuntoa) ja VVO (3 866 vuokra-asuntoa). VVO-kodit tarjoavat asumista omakustannusvuokranmäärityksen mukaan. Lumo toimii myös verkkokauppana.


title: Kojamo

text: VVO joutui vuonna 2012 arvostelun kohteeksi perittyään tasausjärjestelmään vedoten valtion korkotuetusta kohteestaan suurempaa vuokraa kuin mitä oli ilmoittanut ARA:lle. Iltasanomien politiikan toimituksen esimies Mika Koskinen arvosteli VVO:ta ahneudesta, koska yhtiö teki vuoden 2014 alussa korkeilla vuokrilla 38 miljoonan euron voiton 89 miljoonan euron liikevaihdolla ja maksoi 15 miljoonan euron osingot vuodelta 2013.


title: Kojamo

text: Vuonna 2016 VVO jakoi yhteensä 104 miljoonan euron ennätysosingot omistajilleen. Jo aiemmin ay-johtajat joutuivat kiusallisesti selittelemään, miksi rahoja ei käytetty pienentämään vuokrankorotuksia kohtuullisiksi, kun asunnoissa asuu paljon liittojen jäseniä. Kansanedustaja Leena Meri teki eduskunnassa kirjallisen kysymyksen siitä, miksi ammattiliitot lasketaan yleishyödyllisiksi omistajiksi, niin että niiden ei tarvitse maksaa veroja osingoista.


title: Kojamo

text: Kuluttajaliiton tutkimuksessa vuonna 2016 korkotuettujen vuokra-asuntojen vuokrat olivat korkeampia kuin vapaarahoitteisten jokaisessa vertailukelpoisessa saman alueen esimerkkiparissa. Esimerkiksi Vantaalla VVO:n korkotuetun kolmion vuokra oli 1 157 euroa, VVO:n vapaarahoitteisen kolmion 1 002 euroa ja yksityisen vuokranantajan kolmion 900 euroa. Syyksi epäiltiin julkista asumistukea. Takana ovat VVO:n, Saton, Ovenian ja muiden suuryhtiöiden kovat vuokrankorotukset.


title: Kojamo

text: VVO:n muutetua nimensä vuonna 2017 sen uutta nimeä Kojamo on esitetyissä julkisissa kommenteissa pidetty hämmentävänä ja kummasteltu, miten koiraslohet liittyvät vuokrataloihin.


Kojamo


title: Hr. Ms. O 6

text: Hr. Ms. O 6 oli Alankomaiden kuninkaallisen laivaston vuonna 1916 palvelukseen otettu sukellusvene.


title: Hr. Ms. O 6

text: Alus tilattiin 8. toukokuuta 1913 Koninklijke Maatschappij De Scheldeltä Vlissingenistä ja sen köli laskettiin 2. tai 21. toukokuuta 1914. Alus laskettiin vesille 10. kesäkuuta 1915 tai 15. heinäkuuta 1916 ja se otettiin palvelukseen 5. joulukuuta 1916.


title: Hr. Ms. O 6

text: Ensimmäisessä maailmansodassa alus oli sijoitettuna Den Helderiin. Alus lähti 7. heinäkuuta 1920 Vlissingenistä Norjaan, jossa se vieraili Oddassa, Bergenissä, Gudvangenissa, Tretheimissä, Balholmenissa ja Karnsundissa. Alus palasi Veeren kautta Vlissingeniin 22. heinäkuuta.


title: Hr. Ms. O 6

text: Alus osallistui kesäkuussa 1923 professori F. A. Veningin gravitaatiomittauksiin Pohjanmerellä. Se poistettiin palveluksesta marraskuussa 1936.


title: Color Dolor

text: Color Dolor on helsinkiläinen vuonna 2011 perustettu alternative pop-yhtye. Stina Koistinen perusti Color Dolor -bändin sen jälkeen kun häneltä löydettiin aivokasvain. Yhtyeen esikoisalbumi "Cuckoo in a Clock" julkaistiin vuonna 2013 ja toinen albumi "Wonderchild" 2015 Konkurssi Records levy-yhtiön kautta. Joonas Saikkonen äänitti ja miksasi Cuckoo in a Clock -albumin. Taiteellisesta tuotannosta vastasi bändi itse. Wonderchild -levyn tuottajana ja toisena äänittäjänä toimi Tommi Vainikainen yhdessä Color Dolorin kanssa ja levyn äänitti sekä miksasi Joonas Saikkonen.


title: Color Dolor

text: Color Dolor on julkaissut 4.5.2018 ilmestyvältä "Love" albumilta kolme singleä. Albumin on säveltänyt ja sanoittanut Koistinen ja Leissi. Leissi toimi myös levyn äänittäjänä, tuottajana ja muusikkona. Levyn on miksannut Paavo Malmberg.


title: Color Dolor

text: Color Dolor on toiminut keikkalämmittelijänä St. Vincentille sekä vuonna 2015 Helsingin juhlaviikoilla Susanne Sundførille.


title: Nyamina

text: Nyamina on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee Nigerjoen vasemmalla rannalla 130 kilometriä Koulikorosta koilliseen. Kunnassa on 35 800 ja keskuskylässä 5 200 asukasta (vuonna 2009).


title: Nyamina

text: Nyaminan kunnan pinta-ala on noin 1 200 neliökilometriä. Se rajoittuu etelässä Koulikoron piirin Dinandougoun, lounaassa Tougounin, lännessä Banamban piirin Duguwolowulan, luoteessa Toukoroban ja idässä Ségoun alueen Ségoun piirin Souban ja Bellenin kuntiin.


title: Nyamina

text: Kuntaan kuuluu 50 kylää. Asukkaat ovat etupäässä bambaroita, fulbeja, soninkeja ja somonoja. Yleisin kieli on bambara. Vallitseva uskonto on islam.


title: Nyamina

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, puuvilla, pavut, vesimeloni ja seesami. Kotieläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja kaupankäyntiä. Nyaminassa, Tamanissa, Sirakorobougoussa ja Seguelassa pidetään viikottaiset markkinat. Palveluihin kuuluu joukko kouluja ja kolme terveyskeskusta.


title: Korkkikuori

text: Korkkikuori eli peridermi on kasveissa oleva korkkisoluista sekä korkkitylppysoluista koostuva tiivis ja kova solukerros. Korkkikuorta voi muodostua kasvin juureen tai varteen tai molempiin. Korkkikuoren muodostuminen on seurausta korkkijällen toiminnasta, sillä korkkijällen solut jakautuvat ja näin syntyneistä uusista soluista muodostuu korkkisoluja ja korkkitylppysoluja. Muodostuessaan korkkikuoresta tulee kyseessä olevan kasvinosan ulkopinnan uusi rajoitussolukko.


title: Korkkikuori

text: Juurissa korkkikuori alkaa muodostua lieriökettoon eli perisykliin, ja juuren kasvaessa lieriöketon ulkopuolella olevat parenkyymisolukko ja ritsodermi kuluvat hiljalleen pois. Näin korkkikuoresta tulee lopulta vanhan juuren ulkopinnan rajoitussolukko.


title: Korkkikuori

text: Varressa korkkikuori muodostuu alkuperäisen kuorikerroksen ulkopuolelle.


title: Korkkikuori

text: Korkkikuoresta voi myöhemmin kehittyä kaarna.


title: Korkkikuori

text: Taloudellisesti käytettävä korkkiaines on korkkitammen ("Quercus suber") korkkikuorta.


title: Reaktiivinen välivaihe

text: Reaktiivinen välivaihe tai reaktiivinen välituote on kemiallisessa reaktiossa esiintyvä hyvin suurienerginen, reaktiivinen ja usein lyhytikäinen molekyyli. Reaktiiviselle välivaiheelle on tyypillistä, että se on joko hyvin steerisesti jännittynyt tai sen elektronirakenne ei ole stabiili. Jälkimmäiseen ryhmään kuuluvat tapaukset, joissa jollakin reaktiivisen välivaiheen atomeista ei ole oktettia tai sillä on sitoutumattomia elektroneja. Reaktiomekanismit kuvaavat reaktioissa reaktiivisten välivaiheiden syntyä ja hajoamista reaktion edetessä lähtöaineista tuotteisiin. Tyypillisiä orgaanisen kemian reaktioissa muodostuvia reaktiivisia välivaiheita ovat esimerkiksi karbonyyliyhdisteiden substituutioreaktioissa muodostuvat tetraedrimäiset välivaiheet, karbokationit, karbanionit, radikaalit, radikaali-ionit, karbeenit ja aryynit kuten bentsyyni.


title: Reaktiivinen välivaihe

text: Reaktiiviset välivaiheet ovat yleensä suhteellisen epästabiileja muuta kuin hyvin alhaisissa lämpötiloissa eikä niitä voida eristää kuin poikkeustapauksissa. Niiden olemassaolo voidaan todistaa spektroskooppisesti tai epäsuorasti niin kutsutusti pyydystämällä ne. Pyydystyksessä tutkittavaan reaktioon lisätään jokin molekyyli, joka reagoi reaktiivisen välivaiheen kanssa. Tässä muodostuvan reaktiotuotteen rakenteen avulla pystytään usein päättelemään, minkälainen reagoinut reaktiivinen välivaihe oli. Toisaalta tunnetaan myös eräitä karbokationeja, radikaaleja ja karbeeneja, jotka ovat stabiileja myös huoneenlämpötilassa, kunhan ne ovat inerteissä olosuhteissa kuten suojakaasun alaisuudessa. Reaktiivisia välivaiheita stabiloivia tekijöitä ovat muun muassa konjugaatio ja mahdollisuus erilaisiin resonanssimuotoihin.


title: Lieriöketto

text: Lieriöketto eli perisykli tai perikambium (engl. "pericycle") on kasvin juuren keskuslieriön uloimmainen solukerros. Heti lieriöketon ulkopuolella oleva solukerros on juuren endodermi. Juuren vanhetessa lieriökettoon alkaa muodostua korkkijälsi, jonka toiminnan seurauksena juureen syntyy lopulta korkkikuori. Juuren haarat alkavat kasvaa keskuslieriön sisältä, jolloin osasta lieriöketon soluja tulee syntyvän juuren haaran soluja.


title: Suita

text: Suita () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa aivan Osakan pohjoispuolella. Kaupungissa on 369 647 asukasta (vuonna 2017) ja sen pinta-ala on 36,09 neliökilometriä. Suita on nimitetty yhdeksi Japanin erityiskaupungeista.


title: Suita

text: Suita sai kaupunkioikeudet vuonna 1940 kuntaliitoksen myötä. Toisen maailmansodan jälkeen se kasvoi voimakkaasti Osakan asuinlähiönä esimerkiksi suuren Senri New Town -aluerakentamishankkeen ansiosta ja kehittyi yliopistokaupunkina. Kaupungissa pidettiin vuoden 1970 maailmannäyttely, jossa kävi yli 60 miljoonaa vierailijaa. Suitaa palvelevat JR Nishi-Nihonin , Hankyū-rautateiden Kioto-päälinja ja Senri-linja, Osakan metron Midōsuji-linja ja Osakan monorail.


title: Dinandougou

text: Dinandougou on maalaiskunta Koulikoron alueen Koulikoron piirissä Malissa. Sen keskuskylä Kenenkoun sijaitsee Nigerjoen oikeanpuoleisella rannalla 50 kilometriä Koulikorosta koilliseen. Kunnassa on 21 400 ja keskuskylässä 4 100 asukasta (vuonna 2009).


title: Dinandougou

text: Dinandougoun kunnan pinta-ala on 534 neliökilometriä. Se rajoittuu lännessä Koulikoron piirin Méguétanin, pohjoisessa Tougounin ja Nyaminan, etelässä Dioïlan piirin Zan Coulibalyn ja Binkon sekä idässä Ségoun alueen Barouélin piirin Kalakén, Barouélin ja Boidién kuntiin.


title: Dinandougou

text: Kuntaan kuuluu 28 kylää. Asukkaat ovat etupäässä soninkeja, bambaroita, fulbeja, somonoja ja bozoja. Yleisin kieli on bambara. Vallitseva uskonto on islam.


title: Dinandougou

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä, pavut, fonio, vesimeloni, puuvilla ja riisi. Kotieläimiä ovat lampaat, vuohet, naudat, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kenenkounissa pidetään viikottaiset markkinat. Palveluihin kuuluu 12 koulua ja yksi toimiva terveyskeskus.


title: Hr. Ms. O 7

text: Hr. Ms. O 7 oli Alankomaiden kuninkaallisen laivaston vuonna 1916 palvelukseenotettu sukellusvene.


title: Hr. Ms. O 7

text: Alus tilattiin 8. toukokuuta 1913 Maatschappij Fijenoordilta Rotterdamista ja sen köli laskettiin 12. toukokuuta 1914. Alus laskettiin vesille 22. heinäkuuta 1916 ja se otettiin palvelukseen 23. joulukuuta 1916.


title: Hr. Ms. O 7

text: Ruotsalainen "SS Scania" törmäsi alukseen 18. toukokuuta 1927 Texelin rannikolla Haakin majakkalaivan lähellä. Höyrylaivan saavuttua Zaandamiin keulapiikistä oli löytynyt vuoto ja keula oli hieman lytyssä. Sukellusveneen saamat vauriot eivät ole tiedossa.


title: Hr. Ms. O 7

text: Vuodesta 1935 lähtien alus oli koululaivana, kunnes se 21. marraskuuta tai joulukuuta 1939 poistettiin palveluksesta palveluskelvottomana ja vanhentuneena. Alus myytiin romutettavaksi.


title: Hr. Ms. O 7

text: Saksa valtasi Alankomaat 1940, jolloin alus vallattiin. Se oli kuitenkin pahoin vanhentunut eikä sillä ollut siten sotilaallista arvoa. Alus upposi 2. toukokuuta 1944 ankkuripaikalleen Den Helderissä. Sotatoimien päätyttyä alus nostettiin satama-altaasta ja se romutettiin.


title: Seppo Immonen

text: Seppo Antero Immonen (s. 24. toukokuuta 1951 Rantasalmi) on aktiiviuransa päättänyt suomalainen kilpakävelijä. Hän edusti vuodesta 1975 lähtien Turun Weikkoja ja hänen valmentajanaan toimi Antti Numminen.


title: Seppo Immonen

text: Kalevan kisoista Immonen saavutti 20 kilometrin kävelystä kultaa vuonna 1971, hopeaa vuonna 1977 sekä kolme pronssia vuosina 1973, 1976 ja 1983. Henkilökohtaisia SM-mitaleita hän voitti myös 50 kilometrin kävelystä, jossa saavutti kultaa vuonna 1976 sekä kolme hopeaa vuosina 1977, 1978 ja 1983. Viestijuoksun SM-kilpailuista Immonen saavutti 3 x 5 000 metrin kävelyviestin kultaa vuosina 1982 ja 1983. Sisäratojen SM-kilpailuissa hän voitti 5 000 metrin kävelystä kultaa vuonna 1974, hopeaa vuonna 1972 sekä pronssia vuonna 1977.


title: Seppo Immonen

text: Virallisissa kilpailuissa Immonen ei ole esiintynyt vuoden 1985 jälkeen.


title: Hr. Ms. K I

text: Hr. Ms. K I (Koloniaal I, jossa roomalainen numero merkitsee palvelusta Itä-Intian laivastossa) oli Alankomaiden kuninkaallisen laivaston vuonna 1913 vesillelaskettu Hay-Whitehead-tyyppinen sukellusvene.


title: Hr. Ms. K I

text: Siirtomaaministeriö tilasi aluksen 19. lokakuuta 1910 Koninklijke Maatschappij De Scheldeltä Amsterdamista ja sen köli laskettiin 16. syyskuuta 1911. Alus laskettiin vesille 20. toukokuuta 1913 ja se otettiin palvelukseen 5. heinäkuuta 1914.


title: Hr. Ms. K I

text: Alus oli 48,6 metriä pitkä ja sen leveys oli 4,7 ja syväys 3,1 metriä. Aluksen uppouma oli pinnalla 330 ja sukelluksissa 386 tonnia. Propulsiojärjestelmä oli kaksiakselinen ja akseleita pyöritti kaksi MAN 8-sylinterinen dieselmoottoria tai sähkömoottori. Dieselmoottorit tuottivat 1 800 bhp:tä ja sähkömoottori 500 shp:tä. Järjestelmä mahdollisti kuudentoista solmun nopeuden pinta-ajossa ja 8,5 solmun nopeuden sukelluksissa. Aluksen toimintasäde oli 1 500 merimailia tai 2 250 merimailia nopeudesta riippuen. Sukelluksissa alus kykeni matkaamaan 30 merimailia 8,5 solmun nopeudella.


title: Hr. Ms. K I

text: Aluksen aseistuksena oli kolme 450 millimetrin torpedoputkea, joista kaksi oli keulassa ja yksi perässä. Aluksella oli seitsemäntoista hengen miehistö.


title: Hr. Ms. K I

text:
Alus lähti 12. syyskuuta 1916 Nieuwediepistä Hollannin Itä-Intiaan. Pääosan matkasta hinaaja "Witte Zee" hinasi alusta. Matkalla alukset kulkivat Downsin, Vigon, Maltan, Suezin kanavan, Adenin ja Colombon kautta saapuen Sabangiin 6. marraskuuta. Sabangista alus jatkoi omin voimin Bataviaan saattajanaan "Hr. Ms. Koningin Regentes". Alukset saapuivat Sabangiin 6. marraskuuta, jolloin "Hr. Ms. K I":stä tuli ensimmäinen Alankomaiden laivaston sukellusvene alueella.
Alus poistettiin palveluksesta Sabangissa vuonna 1928.


title: Marja Vartiainen

text: Marja Anneli Vartiainen (o.s. Pippuri, s. 24. huhtikuuta 1954 Pyhäselkä) on aktiiviuransa päättänyt suomalainen kestävyysjuoksija. Hän edusti urallaan Tohmajärven Urheilijoita ja vuodesta 1982 lähtien Kiteen Urheilijoita. Hänen valmentajanaan toimi Soini Vartiainen.


title: Marja Vartiainen

text: Kalevan kisoista Vartiainen saavutti 10 000 metrin juoksusta pronssia vuonna 1983. Lisäksi hän saavutti maratonilta SM-hopeaa samana vuonna. Helsingin MM-kilpailuissa 1983 hän sijoittui maratonilla 16:nneksi ennätyksellään 2.39.22.


title: Marja Vartiainen

text: Virallisissa kilpailuissa Vartiainen ei ole esiintynyt vuoden 1992 jälkeen.


title: Vieno Heikkilä

text: Vieno Kaarina Heikkilä (s. 20. lokakuuta 1938 Äänekoski) on aktiiviuransa päättänyt suomalainen kilpakävelijä. Hän edusti vuodesta 1984 lähtien Turun Weikkoja ja vastasi itse omasta valmennuksestaan.


title: Vieno Heikkilä

text: Kalevan kisoista Heikkilä saavutti hopeaa 5 000 metrin kävelystä vuonna 1983. Viestijuoksun SM-kilpailuista hän saavutti 3 x 3 000 metrin kävelyviestistä kaksi kultaa vuosina 1987 ja 1991 sekä hopeaa vuonna 1985. Sisäratojen SM-kilpailuista hän voitti 3 000 metrin kävelystä kultaa vuonna 1983.


title: Vieno Heikkilä

text: Virallisissa kilpailuissa Heikkilä ei ole esiintynyt vuoden 1992 jälkeen.


title: Taina Siekkinen

text: Taina Maarit Siekkinen (s. 27. marraskuuta 1968 Pihtipudas) on aktiiviuransa päättänyt suomalainen kilpakävelijä. Hän edusti vuodesta 1990 lähtien Korson Kaikua ja hänen valmentajanaan toimi Toivo Markkanen.


title: Taina Siekkinen

text: Kalevan kisoista Siekkinen saavutti pronssia 5 000 metrin kävelystä vuonna 1983. Lisäksi viestijuoksun SM-kilpailuista hän saavutti 3 x 3 000 metrin kävelyviestistä kultaa vuonna 1990, hopeaa vuonna 1984 sekä kaksi pronssia vuosina 1989 ja 1997.


title: Taina Siekkinen

text: Virallisissa kilpailuissa Siekkinen ei ole esiintynyt vuoden 1997 jälkeen.


title: Keramidit

text: Keramidit ovat vahamaisia lipidejä ja kuuluvat sfingolipidien luokkaan. Keramidit koostuvat sfingosiinista ja rasvahappoketjusta. Keramidien rasvahappoketju voi vaihdella pituudeltaan 14 hiilestä - 26 hiileen.


title: Keramidit

text:
Keramidit sijaitsevat solukalvolla. Aiemmin luultiin keramidien olevan vain rakenteellisia molekyylejä, mutta keramidit toimivat myös signalointimolekyyleinä ja osallistuvat mm. solujen erilaistumiseen, solujen kasvun säätelyyn ja ohjelmoituun solukuolemaan eli apoptoosiin.
Keramidien ja niiden metaboliittien on huomattu olevan yhteydessä syöpiin, hermostollisiin sairauksiin, diabetekseen, ylipainoon ja tulehdukseen. Keramidit myös mahdollisesti liittyvät sepelvaltimotaudin mekanismeihin esimerkiksi kerääntymällä verisuonten seinämien plakkeihin, aiheuttaen niihin tulehdusta ja siten lisäämällä tukkeutumisriskiä


title: Keramidit

text:
Tällä hetkellä ei tarkkaan tunneta miten keramidit signaloivat. Yksi hypoteesi on, että keramidit vaikuttavat solukalvon jäykkyyteen stabiloiden kalvon lipidimolekyylikeskittymiä ja sitä kautta mahdollistaen signaloinnin.
Keramidien on myös huomattu muodostavan mitokondrioiden kalvolle kanavia, jota kautta proteiinit pääsevät mitokondriosta ulos.


title: Ibaraki (Osaka)

text: Ibaraki () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa Aijoen varrella Osakan pohjoispuolella. Kaupungissa on 280 518 asukasta (vuonna 2017) ja sen pinta-ala on 76,49 neliökilometriä. Ibaraki on nimitetty yhdeksi Japanin erityiskaupungeista.


title: Ibaraki (Osaka)

text: Ibarakista tehtiin kauppala vuonna 1898 ja kaupunki kuntaliitoksen myötä vuonna 1948. Sen jälkeen se on kasvanut teollisuuskaupunkina ja Osakan asuinlähiönä. Ibarakia palvelevat JR Nishi-Nihonin , Hankyū-rautateiden Kioto-päälinja ja Osakan monorail.


title: Méguétan

text: Méguétan on maalaiskunta Koulikoron alueen Koulikoron piirissä Malissa. Sen keskuskylä Gouni sijaitsee Nigerjoen oikeanpuoleisella rannalla Koulikoroa vastapäätä. Kunnassa on 25 400 ja keskuskylässä 2 300 asukasta (vuonna 2009).


title: Méguétan

text: Méguétanin kunnan pinta-ala on 1 030 neliökilometriä. Se rajoittuu lännessä Koulikoron piirin Tienfalan, pohjoisessa Koulan ja Sirakorolan, idässä Tougounin ja Dinandougoun sekä etelässä Dioïlan piirin Zan Coulibalyn ja Katin piirin Baguinéda-Campin kuntaan.


title: Méguétan

text: Kuntaan kuuluu 25 kylää. Asukkaat ovat bambaroita, fulbeja, bozoja, somonoja, songhaita ja dogoneja.


title: Méguétan

text: Paikallisia elinkeinoja ovat maanviljely, karjanhoito, kalastus, käsityöammatit, kaupankäynti sekä hiekan, soran ja kiven hyödyntäminen. Tärkeimmät viljelykasvit ovat hirssi, maissi, riisi, maapähkinä, fonio, puuvilla ja vihannekset.


title: Hr. Ms. K II

text: Hr. Ms. K II oli Alankomaiden kuninkaallisen laivaston sukellusvene.


title: Hr. Ms. K II

text: Alus tilattiin Wilton-Fijenoordin telakalta Rotterdamista ja sen köli laskettiin 20. marraskuuta 1915. Alus laskettiin vesille 27. helmikuuta 1919 ja se otettiin palvelukseen 28. maaliskuuta 1922.


title: Hr. Ms. K II

text: Alus lähti 18. syyskuuta 1923 yhdessä "Hr. Ms. K VII":n, "Hr. Ms. K VIII":n ja sukellusveneiden emälaiva "Hr. Ms. Pelikaanin" kanssa Hollannin Itä-Intiaan. Sukellusveneen matkustajana oli professori F. A. Vening Meinesz, joka teki matkan aikana gravitaatiomittauksia. Professori jäi alukselta Colombossa. "Pelikaan" ajoi karille Tunisissa. Osasto saapui Sabangiin 23. marraskuuta. Matka jatkui 17. joulukuuta Tanjung Priokiin, jonne saavuttiin 24. joulukuuta.


title: Hr. Ms. K II

text: Alus lähti 25. maaliskuuta 1926 sukellusvenelaivueen mukana Tarakanista Manilaan ja takainsin.


title: Hr. Ms. K II

text: Alus poistettiin palveluksesta elokuussa 1937.


title: U-Multirank

text: U-Multirank on moniulotteinen yliopistojen ja korkeakoulujen ranking-lista, jonka tavoitteena on tarjota käyttäjälähtöinen ja maailmanlaajuinen kuva yliopistojen monimuotoisuudesta. U-Multirankin on kehittänyt riippumaton eurooppalaisten korkeakoulujen yhteenliittymä, ja sitä tukee Euroopan komissio.


title: U-Multirank

text: Vuonna 2014 U-Multirank -vertailu julkaistiin ensimmäisen kerran. Uusi yliopistoranking todettiin kunnianhimoiseksi hankkeeksi, mutta tuloksia kritisoitiin aineistona käytettyjen eri maiden yliopistoaineistojen kattavuuden puutteesta. Vuonna 2015 julkaistiin U-Multirankin toinen versio. Saatuja arvioita pidettiin ainakin osin yllätyksellisinä ja kummallisina. Tämä selittyi osaksi sillä, että vain runsas puolet vertailuun osallistuneista yliopistoista - esimerkiksi Moskovan yliopisto - toimitti "aktiivisesti" aineistoaan arviointiin; eikä kaikki tieto pohjautunut bibliografisiin aineistoihin. U-Multirank -vertailussa esitettyjen arvioiden lähtöaineiston laatu, ja siksi myös arvion lopputulos jäi esimerkiksi useiden arvostettujen brittiyliopistojen kohdalta puutteelliseksi. Arviosta tuli näin yliopistokohtaisesti ailahtelevampi.


title: U-Multirank

text: Vuonna 2018 yliopistolistan version kattavuus oli parantunut lukumääräisesti aiemmasta. Nyt mukana oli jo 1 614 yliopistoa yhteensä 95 maasta, ja mukana oli tietoa 5 000 tiedekunnasta ja yli 12 500 opinto-ohjelmasta. Käyttäjän valittavissa olevista 1 611:sta yliopistosta tai korkeakoulusta pääosa (926) oli Euroopasta. Vertailun maailmanlaajuinen kattavuus oli yhä rajoitettua. Esimerkiksi Afrikasta oli vertailussa mukana vain 23 yliopistoa (eli enemmistö Afrikan maista uupuu vielä kokonaan), Etelä-Amerikasta vain 26 yliopistoa ja Aasiasta vain 325 yliopistoa.


title: Karhuvuoren kalliomaalaus

text: Karhuvuoren kalliomaalaus sijaitsee Pohjois-Savossa Leppävirralla Unnukka-järvessä sijaitsevan Pöyhönsaaren länsirannalla pystysuorassa kalliossa vesireitin kapeikossa useiden metrien korkeudessa. Löydön teki Anssi Toivanen vuonna 2017.


title: Karhuvuoren kalliomaalaus

text: Kalliomaalaus on leveydeltään lähes kaksi metriä. Maalauksessa on yksi tikku-ukkona kuvattu ihmishahmo. Hahmon jalat ovat taipuneet polvista ja toinen käsi nousee yläviistoon. Käteen liittyy kaareva viiva.


title: Karhuvuoren kalliomaalaus

text: Kuva-aiheen ja sijainnin perusteella maalaus on ajoitettu vuosiin 5200–3900 eaa. eli kivikautiseksi. Pohjois-Savossa kalliomaalauksia on löydetty hyvin vähän, kun taas Etelä-Savossa niitä on löydeetty nelisenkymmentä.


title: EQUIS

text: European Quality Improvement System (EQUIS) on eurooppalainen ohjelma, joka arvioi kauppakorkeakouluja. Nykyään maailmassa on noin 90 EQUIS-akkreditoitua kauppakorkeakoulua. Suomessa akkreditoinnin ovat saaneet ainoastaan Hanken ja Aalto-yliopiston kauppakorkeakoulu. Akkreditointi on tae siitä, että korkeakoulu pitää korkean tason tutkimuksessa, opintojen laadussa, kansainvälistymisessä ja yritysyhteistyössä.


title: Solunulkoiset vesikkelit

text: Solunulkoiset vesikkelit (extracellular vesicles, EV), mukaan lukien , t ja apoptoottiset kappaleet ovat solujen tuottamia kalvorakkuloita, joita on löydetty ja eristetty useista lähteistä, kuten veren plasmasta, virtsasta ja soluviljelmien kasvatusnesteestä. Solunulkoiset vesikkelit ovat pieniä ja vaihtelevat halkaisijaltaan kymmenien nanometrin koosta aina muutaman mikrometrin kokoon. Kooltaan ne ovat siis suurempia kuin low-density-lipoproteiinit (LDL), mutta paljon pienempiä kuin esimerkiksi verihiutaleet ja punasolut. Solunulkoisia vesikkeleitä voi muodostua multivesikkelisten rakkuloiden (engl. multivesicular body) sulautuessa solukalvoon (eksosomit) tai kuroutumalla suoraan solukalvosta (mikrovesikkelit).


title: Solunulkoiset vesikkelit

text: Solunulkoisilla vesikkeleillä on useita fysiologisesti tärkeitä tehtäviä muun muassa solujen välisessä signaloinnissa, immuunivasteen säätelyssä, veren hyytymisessä, ja solujen jätehuollossa. Nämä vesikkelit ovatkin kasvavan kiinnostuksen kohteena, mm. kliinisten ja terapeuttisten sovellusten mahdollistajina. Solunulkoisten vesikkelien välittämä vuorovaikutus liittyy myös useiden sairauksien molekyylimekanismeihin. Solunulkoisia vesikkeleitä voidaankin tulevaisuudessa ehkä käyttää biomarkkereina terveyden ja sairauden tilan toteamisessa, taudin ennusteen tekemiseen ja terapiaan.


title: Solunulkoiset vesikkelit

text: Solunulkoiset vesikkelit tunnistettiin ensimmäisen kerran veren plasmassa jo vuonna 1946 ja kuvatiin vuonna 1967 verihiutaleiden tuottamana 'hiutalepölynä'. Kesti kuitenkin kauan, että aluksi harvojen solujen ominaisuudeksi uskotuista vesikkeleistä onkin paljastunut solujen yleinen tapa välittää monimolekyylisiä viestejä toisille soluille. Vasta 2000-luvulla tutkimus on todella lähtenyt kasvuun, kun eksosomien osoitettiin kuljettavan nukleiinihappoja, jotka kykenivät tuottamaan proteiineja vastaanottajasolussa. Nykytiedon valossa käytännössä kaikki eukaryootti- ja prokaryoottisolut pystyvät tuottamaan EV:itä. EV:t koostuvat solukalvon kaltaisesta lipidikaksoiskalvosta, membraanista, jossa on lipidien lisäksi valkuaisaineita, proteiineja. Vesikkelin sisältö muistuttaa koostumukseltaan sen erittäneen solun solulimaa, mutta lisäksi vesikkeliin voidaan pakata valikoituja proteiineja, nukleiinihappoja, kuten DNA:ta ja RNA:ta, sekä erilaisia pienmolekyylejä, kuten .


title: Solunulkoiset vesikkelit

text: EV:iden molekyylisisältö on hyvin monimuotoinen ja solu voi tuottaa koostumukseltaan ja kooltaan erilaisia vesikkeleitä riippuen sen kasvuolosuhteista tai saamista molekyyliviesteistä. Tämä tekee EV:istä hyvin mielenkiintoisen, mutta myös haastavan tutkimuskohteen.


title: Solunulkoiset vesikkelit

text: Koska tieteenala on monitieteellinen käytössä on ollut kymmeniä erilaisia tapoja nimetä näitä solunulkoisia vesikkeleitä, mukaan lukien eksosomit ja mikrovesikkelit, jotka eroavat toisistaan eritystavan perusteella. Nimityksiä on lisäksi runsaasti riippuen solulähteestä, -tyypistä tai muusta erityispiirteestä. Lisäksi yksi solu voi erittää erityyppisiä ja kokoisia solunulkoisia vesikkeleitä. Sekavan nimeämiskäytänteen vuoksi kansainvälinen vesikkelitutkimusyhteisö (ISEV) on suositellut nimitystä 'extracellular vesicle' eli solunulkoinen vesikkeli yleisnimitykseksi näille vesikkeleille.


title: Solunulkoiset vesikkelit

text: Vesikkelitutkimus on erittäin aktiivista julkaisujen määrän kasvaessa tällä hetkellä lähes eksponentiaalisesti. EV:itä tutkitaan lukusissa laboratoriossa ympäri maailman. Tutkimusaiheet vaihtelevat bakteerien EV:istä (outer membrane vesicles) eri sairauksien mekanismeihin osallistuviin EV:ihin. Myös kasvien ja ympäristön EV:t ovat lisääntyvän kiinnostuksen kohteena. Suomessa EV:itä tutkitaan useissa tutkimusryhmissä, eri yliopistoissa ja tutkimuslaitoksissa. Helsingin yliopistossa on lisäksi toiminnassa solunulkoisiin vesikkeleihin erikoistunut tutkimuspalveluyksikkö.


title: Solunulkoiset vesikkelit

text: EV-tutkimus on jakautunut edelleen selvittämään EV:iden koostumusta proteiinien, nukleiinihappojen tai aineenvaihduntatuotteiden osalta, toiminallisuutta (funktio), vesikkelien synty- ja spesifejä pakkausmekanismeja, vastaanottomekanismeja ja sairauteen liittyviä mekanismeja ja biomarkkereita. Lisäksi uusien eristys- ja analyysimenetelmien kehitystyö on vilkasta. Kiivaasta tutkimusvauhdista ja esim. kehittyvistä eristys- ja analyysimenetelmistä johtuen saadut tulokset päivittyvät nopeasti, mikä vaikeuttaa tutkimusten keskinäistä vertailua ja tutkimusalaan perehtymistä.


title: Solunulkoiset vesikkelit

text: EV:iden pieni koko ja monimuotoinen koostumus antaa haasteita niiden eristämiselle ja analytiikalle. EV:iden eristämiseen käytetään erikoistunutta tutkimusvälineistöä. Usein käytetty eristysmenetelmä on erottelu korkeakierroksisen sentrifugin avulla joko putken pohjalle eroon liukoisesta materiaalista tai tarkemmin tiheysgradientissa. Tämä vaatii erikoislaitteistoja ja on aikaavievää. Lisäksi erilaisiin EV:iden fysikokemiallisiin ominaisuuksiin perustuvia lähestymistapoja on kehitetty esim. suodattamiseen tai saostamiseen, mutta nämä eivät yleisesti vielä tuota yhtä puhdasta materiaalia kuin sentrifugiperusteinen eristys, vaikka ovat huomattavasti nopeampia toteuttaa. Kromatografiset menetelmät perustuvat tällä hetkellä geelisuodatukseen ja molekyyli-interaktioihin. Eristysmenetelmän sopivuus riippuu EV:den käyttötarkoituksesta ja jatkoanalytiikasta.


title: Solunulkoiset vesikkelit

text: Koska nämä vesikkelit ovat kooltaan pääasiassa alle näkyvän valon aallonpituuden, niiden tutkiminen ei onnistu perinteisiä mikroskooppeja käyttäen, mutta niitä on mahdollista kuvantaa elektronimikroskopialla. EV:iden kvantitointiin ja karakterisointiin hyödynnetään muun muassa valon taittokykyyn ja lämpöliikkeeseen perustuvia menetelmiä kuten virtaussytometriaa ja partikkelianalyysejä.


title: Solunulkoiset vesikkelit

text: Solunulkosia vesikkeleistä on tutkittu paljon niiden proteiini- ja nukleiinihappokoostumuksen osalta. Tätä tietoa on löydettävissä useista tietokannoista ml. Exocarta, EVpedia ja Vesiclepedia .


title: Viisastuminen sallittu

text: Viisastuminen sallittu on kirjailija Jarkko Tontin vuonna 2016 ilmestynyt esseekokoelma.


title: Viisastuminen sallittu

text: Teoksen esittelyn mukaan se sisältää yllättäviä väitteitä ja pöydälle nostettuja kissoja. Teemat kiertyvät kirjallisuuden, filosofian ja politiikan ympärille, ja aiheet vaihtelevat kirjailijoiden välisestä kateudesta 1990-luvun zeitgeistiin ja tekijänoikeuskiistojen hämmästyttävän veriseen historiaan.


title: Viisastuminen sallittu

text: Turun Sanomat kirjoitti teoksesta "Kaiken kaikkiaan kyseessä on viisas esseekokoelma, uskottavasti aikuisen ihmisen tekemä."


title: Viisastuminen sallittu

text: Jorma Mellerin mukaan ”Esseistinä Tontti onkin parhaimmillaan, yksi parhaista.”


title: Thomas Weber

text: Thomas Weber (s. 26. toukokuuta 1954 Scharnhausen, Stuttgart) on saksalainen insinööri ja entinen Daimlerin hallituksen jäsen. Hän toimi Mercedes-Benzin tutkimus- ja kehitysjohtajana vuosina 2004–2016.


title: Hr. Ms. Kortenaer (1894)

text: Hr. Ms. Kortenaer oli Alankomaiden kuninkaallisen laivaston Evertsen-luokan rannikkopanssarilaiva.


title: Hr. Ms. Kortenaer (1894)

text: Alus tilattiin Amsterdamin telakalta ja sen köli laskettiin vuonna 1893. Alus laskettiin vesille 27. lokakuuta 1894 ja se otettiin palvelukseen 17. joulukuuta 1895.


title: Hr. Ms. Kortenaer (1894)

text: Alus lähti 4. helmikuuta 1896 yhdessä sisaraluksensa "Hr. Ms. Evertsenin" kanssa koulutuspurjehdukselle Valimerelle. Satamalakkojen aikana 11. toukokuuta alus oli Rotterdamissa. Kaksi päivää myöhemmin se oli partiomatkalla Maasilla. "Evertsen", "Piet Hein" ja poliisikuunari "Argus" vapauttivat aluksen partiointitehtävästä. Lakko päättyi 21. toukokuuta.


title: Hr. Ms. Kortenaer (1894)

text: Alus vapautti 30. toukokuuta 1913 "Hr. Ms. Gelderlandin", joka oli ollut Konstantinopolissa 11. marraskuuta 1912 alkaen kasvaneen poliittisen jännityksen ja välittömän sodan uhan vuoksi.


title: Hr. Ms. Kortenaer (1894)

text: Alus lähetettiin 12. huhtikuuta 1914 Curacaosta Meksikon rannikolle suojaamaan Tampicossa toimivaa alankomaalaisomisteista öljy-yhtiötä La Coronaa poliittisten jännitteiden Meksikon ja Yhdysvaltain välillä kasvaessa.


title: Hr. Ms. Kortenaer (1894)

text: Alus poistettiin palveluksesta 1920.


title: Baguinéda-Camp

text: Baguinéda-Camp on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen varrella 50 kilometriä Katista kaakkoon. Kunnassa on 51 800 ja keskuskylässä 6 900 asukasta (vuonna 2009).


title: Baguinéda-Camp

text: Baguinéda-Campin kunnan pinta-ala on 987 neliökilometriä. Se rajoittuu etelässä Katin piirin N’Gouraban, Tiélén ja Mountougoulan kuntiin, lännessä Kalabancoron ja N’Gabacoro kuntiin sekä Bamakoon, pohjoisessa Koulikoron piirin Tienfalan ja Méguétanin kuntiin ja idässä Dioïlan piirin Zan Coulibalyn ja Dioumanin kuntiin.


title: Baguinéda-Camp

text: Seutu kuuluu Sudanin–Sahelin ilmastovyöhykkeeseen. Luonnonvarainen kasvillisuus on savannia. Kunnassa sijaitsee Fayan suojelumetsä ja muita metsäalueita.


title: Baguinéda-Camp

text: Kuntaan kuuluu 32 kylää. Suurin etninen ryhmä ovat bambarat. Lisäksi on fulbeja, boboja, senufoja, miniankoja ja bozoja. Vallitseva uskonto on islam. Kunnassa asuu myös kristittyjä ja animisteja.


title: Baguinéda-Camp

text: Kunnan läpi kuljee Bamakoon johtava maantie RN6. Muut liikenneyhteydet ovat heikot.


title: Baguinéda-Camp

text: Seudun pääelinkeino on maanviljely. Nigerjoen varrella sijaitsee laaja keinokasteltu riisinviljelyalue, jota hallinnoi Office du Périmètre Irrigué de Baguinéda eli OPIB. Riisin ohella viljellään hirssiä, maapähkinää, maissia, durraa, puuvillaa ja vihanneksia sekä kasvatetaan hedelmiä. Lisäksi harjoitetaan karjanhoitoa, kalastusta, käsityöammatteja ja kaupankäyntiä. SOMACO:n tehdas jalostaa hedelmiä ja vihanneksia. Pääkaupungin tarpeisiin tuotetaan hiekkaa ja soraa.


title: Baguinéda-Camp

text: Kunnassa toimii 21 alakoulua, viisi yläkoulua, neljä yhteisökoulua, koulutus- ja kehittämiskeskus ja viisi koraanikoululuokkaa. Terveyspalveluihin kuuluu keskuskylän terveyskeskus, viisi terveysasemaa ja kaksi klinikkaa. Vesihuolto kattaa 48 % puhtaan juomaveden tarpeesta.


title: Yao

text: Yao () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin itäosassa aivan Osakan kaakkoispuolella. Kaupungissa on 268 013 asukasta (vuonna 2017) ja sen pinta-ala on 41,72 neliökilometriä. Yao on nimitetty yhdeksi Japanin erityiskaupungeista.


title: Yao

text: Yao sai kaupunkioikeudet vuonna 1948. Se on kasvanut voimakkaasti Osakan asuinlähiönä ja kehittynyt viereisen Higashiōsakan tavoin tavaranvalmistuksen ("monozukuri") kaupunkina, jossa toimii paljon pieniä ja keskisuuria yrityksiä. Yaossa tuotetaan esimerkiksi metalliesineitä ja elektroniikkaa. Kaupunki tunnetaan Kawachi-ondo-lauluperinteestä ja sitä juhlistavasta, elokuisin järjestettävästä Kawachi-ondo-festivaalista. Yaoa palvelevat JR Nishi-Nihonin Yamatoji-linja, Kintetsu-rautateiden Osaka-linja, Shigi-linja ja Nishi-Shigin funikulaari sekä Osakan metron Tanimachi-linja.


title: Hr. Ms. Piet Hein (1927)

text: Hr. Ms. Piet Hein oli Alankomaiden kuninkaallisen laivaston Admiralen-luokan hävittäjä.


title: Hr. Ms. Piet Hein (1927)

text: Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 16. elokuuta 1925. Alus laskettiin vesille 2. huhtikuuta 1927 ja se otettiin palvelukseen 25. tammikuuta 1929.


title: Hr. Ms. Piet Hein (1927)

text: Alus osallistui 23. elokuuta 1936 laivastopäivään Surabayassa yhdessä "Sumatran", "Javan", "Van Galenin" ja "Witte de Within" kanssa. Saman vuoden lopulla 13. marraskuuta sama osasto täydennettynä "Evertsenillä" vieraili Singaporessa. Ennen vierailua alukset olivat koulutuspurjehduksella Etelä-Kiinan merellä.


title: Hr. Ms. Piet Hein (1927)

text: Alus törmäsi "Javaan" kanssa 13. lokakuuta 1938 Sundasalmessa. Vaurioitunut risteilijä korjattiin Surabayassa.


title: Hr. Ms. Piet Hein (1927)

text: Toisen maailmansodan alkaessa Tyynellä valtamerellä 1941 alus oli Surabayassa. Se osallistui sisaralustensa kanssa saattueiden suojaamiseen aina helmikuuhun 1942. Alus liitettiin "Hr. Ms. Van Ghentin" kanssa amiraali Doormanin iskuosastoon, joka iski Balikpapanille hyökänneeseen keisarillisen Japanin laivaston osastoon 3.-4. helmikuuta. "Piet Hein" lähti sisaralustensa kanssa Bataviasta 13.-14. helmikuuta osallistuakseen vastaavaan iskuun Bankansalmessa olevia japanilaisia vastaan. Alus suojasi 18. helmikuuta amiraali Doormanin risteilijöitä hyökättäessä Balia uhanneita japanilaisia vastaan. seuranneessa sekavassa yötaistelussa Badunginsalmessa 18.-19. helmikuuta 1942 "Piet Hein" seurasi risteilijöitä, jolloin se joutui japanilaisten torjuntatuleen. Aluksen taaempi ammusvarasto räjähti upottaen aluksen, kun siihen osui keisarillisen Japanin laivaston hävittäjä "Asashion" laukaisema torpedo. Aluksella sai surmansa 64 henkeä mukaan lukien aluksen päällikkö J. M. L. I. Chompff.


title: LittleBigPlanet (pelisarja)

text: LittleBigPlanet on Media Moleculen kehittämä pelisarja, joka on julkaistu Sonyn pelikonsoleille.


title: Irakin turkmeenit

text: Irakin turkmeenit tai turkomaanit ovat Irakin kolmanneksi suurin etninen ryhmä arabien ja kurdien jälkeen. Tarkkaa arviota turkmeenien määrästä ei ole ja arviot vaihtelevat 600 000:sta aina 2 miljoonaan. Irakin turkmeenit puhuvat turkin kielen murretta ja heistä valtaosa on šiialaisia muslimeja hieman pienemmän vähemmistön harjoittaessa sunnalaisuutta.


title: Irakin turkmeenit

text: Irakin turkmeenit eivät nimestään huolimatta ole Turkmenistanissa ja Iranissa asuvia turkmeeneja, vaan ovat kielellisesti, geneettisesti ja historiallisesti lähempää sukua azereille.


title: Irakin turkmeenit

text: Irakin turkmeenit asuvat lähes yksinomaan Irakin pohjoisosissa kaupungeissa ja kylissä kaaren muotoisella alueella, joka ulottuu Tal Afarista Mosuliin, Arbiliin, Altun Kopruun, Kirkukiin, Tuz Khurmatuun, Kifriin ja Khaniqiniin. Ennen Irakin sotaa vuonna 2003 Irakin turkmeeneja oli eri arvioiden mukaan 600 000–2 miljoonaa. Pienemmät arviot ovat peräisin ulkopuolisista lähteistä ja suuremmat turkmeenien omista lähteistä.


title: Irakin turkmeenit

text: Irakin turkmeenit polveutuvat ilmeisesti 1000-luvulla nykyisen Irakin alueelle tulleista turkkilaisista, jotka saapuivat alueelle osana laajempaa turkkilaisten heimojen muuttoliikettä Lähi-itään. 1300-luvulla suurta osaa alueesta hallitsi kaksi turkmeenitaustaista dynastiaa, Aq Qoyunlū ja Qara Qoyunlū. Monet näistä turkmeeneista olivat aleviitteja, jotka sotivat Safavidien Persian puolella Osmanien valtakuntaa vastaan. Osmanien valtakunnan alaisuudessa heitä käytettiin puolestaan Osmanien valtakuntaa vastaan suunnattujen heimojen hyökkäysten torjumisessa ja heitä asutettiin kurdien heimoalueille johtaviin laaksoihin. Tämä historiallinen asema on osasyy sittemmin kurdien ja turkmeenien huonoille väleille Irakissa. Huonoihin väleihin ovat vaikuttaneet myös muutokset alueen väestörakenteessa. Vielä 1920-luvulla turkmeenit muodostivat Kirkukin kaupungin väestön enemmistön, sekä enemmistön Mosulin ja Baghdadin välisellä maantiellä. Öljylöydöt ja niiden mukanaan tuoma teollinen kehittyminen toi sittemmin kaupunkiin tuhansia kurdityöläisiä ja turkmeenit jäivät vähemmistöksi, kun heitä muutti samaan aikaan maan pääkaupunkiin. Samankaltainen kehitys toistui Arbilissa. Vuonna 1959 kurdien ja kommunistien mellakat Kirkukissa johtivat 50:n turkmeenin kuolemaan ja muisto tästä elää yhä.


title: Irakin turkmeenit

text: Saddam Husseinin Baath-puolueen ajan Irakissa turkmeenien kielelliset, kulttuurilliset ja poliittiset oikeudet lakkautettiin ja samalla tuhannet turkmeenit ja kurdit karkotettiin kotiseuduiltaan Kirkukissa ja sen ympäristössä ja heidän tilalleen siirrettiin arabeja. Irakin turkmeenit eivät liittyneet Saddamia vastaan taistelemaan vuonna 1988 perustettuun Irakin Kurdistanin rintamaan, koska turkmeenit eivät halunneet vieraannuttaa Turkkia tukijanaan ja suuri osa turkmeenien asuinalueista oli edelleen Baghdadin hallinnon käsissä. Tästä huolimatta turkmeenit kärsivät huomattavasti Irakin armeijan tukahduttaessa kurdien kapinoita Kirkukissa ja Tuz Khurmatussa vuonna 1991. Turkmeenit eivät osallistuneet Kurdistanin alueellisen hallinnon luoneisiin vaaleihin toukokuussa 1992 ja he perustivat sille vihamielisen Irakin turkmeenien rintaman Turkin tuella. Rintaman kannattajien ulkopuolelle jäivät kuitenkin šiialaiset turkmeenit, jotka mieltävät itsensä enneminkin osaksi Irakin šiialaista väestönosaa. Jännitteet turkmeenien ja kurdien välillä kasvoivat Saddamin kukistuttua etenkin Kirkukin hallinnan muodostamien kiistojen takia. Turkmeenit katsovat olevansa historiallisesti oikeutettuja kaupunkiin ja kurdeilla on vastaavia vaatimuksia. Kaupungin liittämisestä Irakin Kurdistaniin oli tarkoitus järjestää kansanäänestys vuonna 2007, mutta äänestystä on sittemmin toistuvasti lykätty. Irakin Kurdistan hallitsee "de facto" suuria alueita turkmeenien asuinalueella ja turkmeenit ovat syyttäneet Irakin Kurdistanin hallintoa turkmeenisiviilien suojelun puuttesta ja muuttoliikkeen kannustamisesta. Turkmeeneja ei esimerkiksi hyväksytä Kurdistanin turvallisuusjoukkoihin. Turkmeenit ovatkin joutuneet useiden iskujen kohteiksi etenkin turkmeenienemmistöisessä Tuz Khurmatun kaupungissa ja iskujen takana ovat todennäköisesti olleet sunnalaiset äärijärjestöt. Ääri-islamilaisen Isis-järjestön vallattua alueita Irakissa sen vainon kohteiksi on päätynyt šiialaisia turkmeeneja esimerkiksi Tal Afarin kaupungissa Ninawan maakunnassa. Vastaavasti Irakin turvallisuusjoukkoja on syytetty sunnalaisten turkmeenien vainoista näiden Isisin vastaisten operaatioiden aikana.


title: Irakin turkmeenit

text: Noin 60 % Irakin turkmeeneista on sunnalaisia lopun ollessa pääasiassa šiialaisia. Šiialaiset turkmeenit asuttavat pääasiassa turkmeenien asuinalueiden eteläosia ja asuvat sunnalaisiin turkmeeneihin verrattuna enemmän maaseudulla. Šiialaisten turkmeenien määrä on kasvanut sunneja nopeammin. Vielä 1947 šiialaiset turkmeenit olivat sunneja pienempi ryhmä, mutta ovat sittemmin ohittaneet nämä korkeamman syntyvyyden takia. Irakin turkmeenit puhuvat turkin kielen murretta, jota käytetään edelleen huolimatta historiallisesta arabilaistamispolitiikasta. Suurin osa turkmeeneista asuu kuitenkin nykyisin kaupungissa.


title: Anneli Puura-Märkälä

text: Anneli Puura-Märkälä on suomalainen diplomaatti. Hän on ulkoministeriön Venäjän yksikön kahdenvälisten ja kaupallistaloudellisten suhteiden tiimin johtava asiantuntija.


title: Anneli Puura-Märkälä

text: Puura-Märkälä on aiemmin ollut ulkoministeriön alueellisen yhteistyön yksikössä yksikön päällikkö. Hän on ollut Suomen suurlähettiläs Canberrassa Australiassa 2001–2005 ja samalla suurlähettiläänä myös Fidzillä, Papua Uudessa-Guineassa ja Uudessa-Seelannissa.


title: Riittamaija Swan

text: Riittamaija Swan on suomalainen diplomaatti. Hän on ollut Suomen suurlähettiläs Abu Dhabissa (Yhdistyneet arabiemiirikunnat) 1. syyskuuta 2015 lähtien. Hän aloitti ulkoministeriön palveluksessa vuonna 1987.


title: Riittamaija Swan

text: Ennen Abu Dhabia Swan palveli kotimaassa ulkoministeriön Eurooppa- ja lähialueviestinnän yksikön päällikön tehtävässä. Hän on työskennellyt myös ulkoministeriön koulutuspäällikkönä ja kauppapoliittisella sekä Afrikan ja Lähi-idän osastolla. Suomen edustustoista hän on palvellut Tukholman- ja Budapestin-suurlähetystöissä.


title: Dieter Zetsche

text: Dieter Zetsche (s. 5. toukokuuta 1953 Istanbul, Turkki) on saksalainen liikemies, Daimlerin hallituksen puheenjohtaja ja Mercedes-Benzin pääjohtaja.


title: Dieter Zetsche

text: Zetsche on valittu Time-lehden sadan vaikutusvaltaisimman ihmisen listalle vuonna 2006.


title: Nier: Automata

text: Nier: Automata (, tyyliteltynä NieR) on toimintapainotteinen kolmannen persoonan avoimen pelimaailman toimintaroolipeli. Pelin on kehittänyt Platinum Games ja julkaissut Square Enix. Se julkaistiin ensimmäisenä PlayStation 4:lle Japanissa 23. helmikuuta 2017 ja myöhemmin Pohjois-Amerikassa 7. maaliskuuta 2017 sekä Windowsille 17. maaliskuuta 2017. Nier: Automata on jatkoa 2010 vuonna julkaistulle "Nier"-pelille, "Drakengard" -pelisarjan spin-offille.


title: Nier: Automata

text: Peli on saatavilla Windows-alustalle Steam-palvelusta.


title: Nier: Automata

text: "Nier: Automata" on toimintaroolipeli, jossa pelaaja ohjaa YoRHan erikoisjoukkojen androideja avoimessa pelimaailmassa, jota pelaaja voi tutkia vapaasti selvittääkseen, mistä ihmiskunnan tuho sai alkunsa. Pelissä joissain ympäristöissä pelin kamera muuttuu perinteisestä kolmannen persoonan näkökulmasta sivuttaiseen näkökulmaan. Pelaaja voi päätarinan lisäksi tehdä myös useita sivutehtäviä, joita löytyy ympäri pelimaailmaa. Pelissä on myös erilaisia kauppoja, josta pelaaja voi ostaa varusteita.


title: Nier: Automata

text: "Automata" sijoittuu vuoteen 11945 eli lähes kymmenen vuosituhatta kauemmaksi tulevaisuuteen kuin alkuperäinen "Nier"-peli, joka sijoittui vuoden 2050 tienoille. "Automatassa" pelaaja ohjaa 2B:tä, joka on YorHan valmistama androidi. 2B kuuluu erikoisjoukkoihin, joitten tehtävä on suojella ihmiskuntaa mekaanisten olentojen hyökkäystä vastaan; maata uhkaavat koneet ja robotit. Androidien on estettävä mekaanisten olentojen aikeet tuhoamalla ne. Päätarina voi loppua viidellä eri tavalla, riippuen kuinka useasti pelaaja on pelannut päätarinan läpi, ja kuinka pelaaja pelaa peliä.


title: Nier: Automata

text: Pelille on julkaistu ladattavana sisältönä "3C3C1D119440927" -niminen osa 17. huhtikuuta 2017.


title: Nier: Automata

text: GameSpot antoi pelille arvosanan 9/10 arvostelussaan.


title: Nier: Automata

text: Peli on myynyt yhteensä yli 1,5 miljoonaa kappaletta eri alustoilla.


title: Kiiltosara

text: Kiiltosara ("Carex saxatilis") on sarakasvien heimoon kuuluva kasvilaji. Kiiltosara ei muodosta tiiviitä mättäitä, vaan kasvaa yksittäisversoina, jotka tulevat suikertavasta juurakosta. Kiiltosaran varsi on kolmisärmäinen, kuten monilla muillakin saralajeilla, ja lehdet ovat sileitä sekä puhtaanvihreitä.


title: Kiiltosara

text: Kiiltosara on erilaistähkäinen saralaji, ja sen kukinto koostuu tavallisesti yhdestä hedetähkästä sekä yhdestä tai kahdesta emitähkästä. Hedetähkä on kapea sekä sijaitsee kukinnossa ylinnä ja emitähkät ovat erillisiä, pystyjä, lyhyehköjä sekä lieriönmuotoisia. Kaikki tähkät ovat väriltään tummanruskehtavia, lähes mustanvärisiä, ja alimman emitähkän tukilehti on usein pitkä ja ylöspäin siirottava. Emikukissa on kaksi luottia, minkä perusteella kiiltosaran voi varmimmin erottaa paljolti samannäköisestä aapasarasta ("Carex rotundata"). Kiiltosaran tähkäsuomut ovat tummia ja niissä on vaalea keskisuoni. Kiiltosaran pullakot ovat myös hyvin tummia, lähes mustia, sekä selvän suuodan omaavia, ja ne asettuneet tiiviisti emitähkään.


title: Kiiltosara

text: Kiiltosara kasvaa tunturialueilla kosteilla ja kalkkipitoisilla kasvupaikoilla. Suomessa kiiltosaraa kasvaa lähinnä vain käsivarren Lapissa, Enontekiön kunnan luoteisosissa, joskin havainto kiiltosarasta on myös Karigasniemen seudulta. Ensimmäisen kerran kiiltosara on löydetty Lapista ja löydön on julkaissut Carl von Linné vuonna 1737.


title: Kiiltosara

text: Kiiltosara voi risteytyä kurmitsansaran ("Carex stenolepis"), luhtasaran ("Carex vesicaria") ja melko yleisesti myös aapasaran ("Carex rotundata") kanssa.


title: Jürgen Hubbert

text: Jürgen Hubbert (s. 24. heinäkuuta 1939 Hagen) on saksalainen insinööri ja johtaja. Hän oli Daimlerin johtokunnan jäsen vuosina 1998–2005.


title: Jürgen Hubbert

text: Lukion jälkeen Hubbert opiskeli Stuttgartin yliopistossa insinööriksi josta valmistui vuonna 1965.


title: Neyagawa

text: Neyagawa () on Japanin kaupunki Honshūn saarella Kansain alueella Osakan prefektuurissa. Se sijaitsee sisämaassa prefektuurin pohjoisosassa Yodojoen vasemmalla rannalla Osakan koillispuolella. Kaupungissa on 236 758 asukasta (vuonna 2017) ja sen pinta-ala on 24,70 neliökilometriä. Neyagawa on nimitetty yhdeksi Japanin erityiskaupungeista.


title: Neyagawa

text: Neyagawasta tehtiin kauppala kuntaliitoksen myötä vuonna 1943 ja kaupunki vuonna 1951. Sen jälkeen se on kasvanut Osakan asuinlähiönä. Kaupunkia palvelevat JR Nishi-Nihonin Katamachi-linja ja Keihan-rautateiden Keihan-päälinja.


title: Nelly Drell

text:
Nelly Drell (19. lokakuuta 1979 Tallinna) on virolainen taidemaalari.
Drell kiinnostui taiteesta jo koululaisena. Hän kävi ylimääräisillä taidetunneilla Kullon taidekeskuksessa ja Kevade-kadun taidekoulussa. Hän pääsi vuonna 1998 opiskelemaan Viron taideakatemiaan. Opintojaan Drell jatkoi Yhdysvalloissa Miamin yliopistossa vuosina 2000–2001 ja vuosina 2001–2003 New Yorkin taideakatemiassa, jossa teki maisterintutkintonsa.


title: Nelly Drell

text: Taiteessaan Drell sekoittaa eri tyylilajeja siirtyen hyperrealismista klassisuuteen.. Hän maalaa urheilutapahtumia, maisemia ja historiallisia tapahtumia. Keskiössä on kuitenkin ihminen. Vuodesta 2005 Drell on ollut Viron taidemaalariliiton jäsen. Hänellä on ollut vuoden 1995 jälkeen sekä ryhmä- että yksityisnäyttelyitä Virossa ja Yhdysvalloissa.


title: Tomelloso

text: Tomelloso on kaupunki Kastilia-La Manchan itsehallintoalueella Espanjassa. Vuonna 2016 kaupungin asukasluku oli 36 746.


title: Tomelloso

text: Tomellosin ympäristössä on kivestä ilman laastia valmistettuja taloja ("los bombos"), jotka antavat seudulle omalaatuisen ilmeen. Talot ovat peräisin 1800-luvulta. Ne on rakennettu antamaan suojaa maanviljelijöille. Taloissa on muun muassa hormi ja piippu tulenpitoa varten, makuusijat sekä tiloja kotieläimille. Museo del Carro on museona toimiva "bombo".


title: Sabrina Santamaria

text: Sabrina Santamaria (s. 24. helmikuuta 1993) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 384 kesäkuussa 2016 ja nelinpelissä sijalla 84 kesäkuussa 2018. Hän on voittanut urallaan 12 ITF-turnausta nelinpelissä ja kaksi kansinpelissä. Suomessa HVS:ää edustava Santamaria valittiin Tennisliigan kauden 2016−2017 arvokkaimmaksi naispelaajaksi.


title: Sabrina Santamaria

text: Santamaria asuu Helsingissä suomalaisen miehen kanssa.


title: Siperian evankelis-luterilainen kirkko

text: Siperian evankelis-luterilainen kirkko () on Venäjällä toimiva kirkko. Kirkko kuuluu Kansainväliseen luterilaiseen nevostoon ja siihen kuuluu 25 seurakuntaa.


title: Evankelis-luterilainen kirkko Belgiassa

text: Evankelis-luterilainen kirkko Belgiassa ("Evangelisch-Lutherse Kerk in België") on tunnustuksellinen luterilainen kirkko Belgiassa. Kirkko kuuluu Kainsainväliseen luterilaiseen neuvostoon. Kirkkoon kuuluu kaksi seurakuntaa.


title: Wolfgang Schattling

text: Wolfgang Schattling (s. 29. tammikuuta 1951) on saksalainen tiedottaja. Hän toimi Mercedes-Benzin moottoriurheiluosaston tiedottajana vuosina 1990–2016. Schattling ilmoitti jäävänsä eläkkeelle ja päättävänsä 25 vuotta kestäneen uransa Mercedes-Benzin Motorsportin johdossa 31. tammikuuta 2016.


title: Japanin luterilainen kirkko

text: Japanin luterilainen kirkko on Japanissa toimiva kirkko, johonka kuuluu 33 seurakuntaa. Kirkon juuret juontavat Missouri-synodin 1940-luvulla aloittamaan lähetystyöhön. Kirkko kuuluu Kansainväliseen luterilaiseen neuvostoon.


title: Kuriositeettikabinetti

text: Kuriositeettikabinetit olivat harvinaisten, arvokkaiden, historiallisesti arvokkaiden tai epätavallisten esineiden kokoelmia. Ne syntyivät 1500-luvulla, ja ne olivat museoiden eräänlaisia edeltäjiä.


title: Kuriositeettikabinetti

text: Kuriositeettikabinetin kerääjänä toimi useimmiten yksi ihminen, yleensä tieteilijä tai aatelinen. Kokoelman tarkoituksena oli joko tutkimus tai viihde. Museoiden tapaan kuriositeettikabinetin esineitä säilytettiin ja tulkittiin, mutta niiden merkitys erosi silti nykyaikaisten museoiden merkityksestä. Renessanssiajan kuriositeettikabinetit olivat yksityisiä kokoelmia, jotka kerättiin siinä uskomuksessa, että kaikki esineet linkittyivät jollain tavalla toisiinsa.


title: Kuriositeettikabinetti

text: Ensimmäiset kuriositeettikabinetit olivat esillä kaapeissa ja vitriineissä. Renessanssin loppuvaiheessa kokoelmat saattoivat viedä kokonaisen huoneen. Kokoelmissa oli eksoottisia luontonäytteitä, taidetta sekä vaatteita ja työkaluja kaukaisista kulttuureista. Erityisen suosittuja olivat arvokkaat ja harvinaiset näytteet, jotka saattoivat hämärtää eläimen, kasvin ja mineraalin välistä rajaa. Tällaisia poikkeuksellisia näytteitä olivat muun muassa korallit, fossiilit ja sarvivalaan syöksyhampaat, joiden uskottiin olevan yksisarvisten sarvia. Kokoelmat olivat siis eräänlaisia mikrokosmoksia, joissa oli esineitä ja näytteitä mahdollisimman monipuolisesti.


title: Kuriositeettikabinetti

text: Jotkut suurimmista ja merkittävimmistä kokoelmista ovat olleet museon perustana. Hans Sloane osti lontoolaisen apteekkarin James Petiverin kokoelman, josta tuli British Museumin kokoelman perusta. Pietari Suuri puolestaan hankki Albertus Seban ja Frederik Ruyschin kokoelman, joka on edelleen nähtävillä Pietarin Kunstkamera-museossa. John Tradescant vanhemman ja nuoremman kokoelma päätyi puolestaan Elias Ashmolelle, joka lahjoitti sen Oxfordin yliopistolle. Sen pohjalle perustettiin Ashmolean Museum.


title: Kiinan evankelis-luterilainen kirkko

text: Kiinan evankelis-luterilainen kirkko on Taiwanissa toimiva, Kansainväliseen luterilaiseen neuvostoon kuuluva luterilainen kirkko. Kirkkoon kuuluu 20 seurakuntaa.


title: Vaarallista kokea

text: Vaarallista kokea on kolmiosainen suomalainen televisiosarja vuodelta 2001. Sarjan käsikirjoitti Harri Virtanen ja ohjasi Sina Kujansuu. Se perustuu runoilija Aila Meriluodon päiväkirjakokoelmaan vuosilta 1953–1975.


title: Vaarallista kokea

text: "Vaarallista kokea" kertoo Meriluodon elämästä 1950–1970-luvuilla. Hänen avioliittonsa Lauri Viidan kanssa on päättynyt ja hän on neljän lapsen yksihuoltaja. Kunkin jakson teemana on Meriluodon suhde kulloiseenkin mieheen, mutta taustalla jyllää Meriluodon ja Viidan kompleksinen rakkaussuhde. Meriluoto analysoi suhdetta toistuvasti, yrittää saada otteen Viidasta.


title: Vaarallista kokea

text: Aila yrittää suhdetta kirkkoherra Cegen kanssa. Cegellä on vaimo ja lapsia. Aila muuttaa siitä huolimatta Lappiin Cegen luo. Järjestely toimii huonosti, sillä Cegen vaimo Anna asuu saman pappilan katon alla. Lauri tulee paikalle. Runoilijantyössään Ailalla on meneillään "Aniaran" käännös ruotsista suomeksi, ja hän tapaa runon kirjoittajan Harry Martinsonin Tukholmassa. Jakson kesto 44'34".


title: Vaarallista kokea

text: Lauri haluaa Ailan pois pappilasta. Hän riehuu pappilan tiloissa - poliisi tulee ja vie hänet. Ailan suhde pappi Cegeen päättyy. Aila rakastuu psykiatri Mart Sarnetiin, joka on naimisissa Silvin kanssa, Martilla ja Silvillä on yhteisiä lapsia. Aila tapaa Martin Göteborgissa, missä he kirjautuvat hotelliin, jossa he rakastelevat. Aila matkustaa Suomeen vanhempiensa luo maaseudulle. Mart tulee perässä, perhe mukanaan. Suhde kuihtuu. Jakson kesto 43'24".


title: Vaarallista kokea

text: Ailan uusin teos saa tyrmistyneen vastaanoton: sen sisältöä pidetään liian seksuaalisena. Aila viettää aikaansa maaseudulla Asariaksen luona. Lauri on ollut jo kauan kuollut ja on vahvasti mukana Ailan elämässä. Asarias avaa Ailan "Lauri-hanat": Aila alkaa kirjoittaa teosta Lauri Viidan elämästä. Tässä vaiheessa eletään 1970-luvun puoltaväliä, Ailan lapset ovat varttuneet jo nuoriksi aikuisiksi ja avioliitosta Laurin kanssa on kulunut parisenkymmentä vuotta. Lopussa pidetään juhlat. Aila tapaa professori Jouko Paakkasen, sarja päättyy. Jakson kesto 46'48".


title: Vaarallista kokea

text: "Vaarallista kokea" -sarjan kuvasi Jarkko T. Laine, lavasti Kristine Elo ja Pirko Koski ja puvusti Seija Lappalainen. Musiikista vastasi Vesa Mäkinen.


title: Vaarallista kokea

text: MTV Oy on julkaissut "Vaarallista kokea" DVD:nä kokoelmassaan "Suomiviihteen klassikot", sarja on kokoelman 16:s julkaisu. "Vaarallista kokea" -sarjan yhteiskesto on 135 minuuttia. Kuvasuhteena on 16:9.


title: Jaan Rekkor

text: Jaan Rekkor (3. huhtikuuta 1958 Juuru, Viro ) on virolainen näyttelijä. Hän on näytellyt sekä Endla-teatterissa että Eesti Draamateaterissa ja sen ohella tehnyt lukuisia rooleja erinäisissä elokuva- ja televisiotuotannoissa.


title: Jaan Rekkor

text: Hõredan kylässä syntynyt Rekkor kävi koulunsa Märjamaan kauppalassa, mistä hän jatkoi Tarton yliopistoon ja edelleen Viron musiikki- ja teatteriakatemiaan näyttelijäopintojen pariin. Rekkor valmistui 1982.


title: Jaan Rekkor

text: Rekkor aloitti näyttelijänuransa Endla-teatterissa Pärnussa 1982. Vuonna 2005 hän aloitti Eesti Draamateaterin palveluksessa. Rekkorin ensimmäinen roolitehtävä Draamateaterissa oli "Othellon" nimiosa. Rekkor on jatkanut uraansa kumpaisenkin teatterin riveissä.


title: Jaan Rekkor

text: Endla-teatterissa Rekkorin rooleja ovat olleet muun muassa James Tyrone ("Saatuse heidikute kuu", 1989), Don Juan ("Don Juan", 1990), Tolari ("Parvepoisid", 2002) ja Heinrich IV ("Heinrich IV", 2012).


title: Jaan Rekkor

text: Rekkorin ensimmäinen merkittävä filmirooli oli Jaanus Roog elokuvassa "Nipernaadi" (1983). Teoksen ohjasi Kaljo Kiisk. Vuonna 1986 hän näytteli Jaan Kreuksin roolin niin ikään Kiiskin ohjaamassa elokuvassa "Saja aasta pärast mais". Vuonna 1989 Rekkor näytteli Peeter Kängseppin roolin Jüri Sillartin ohjaamassa historiallisessa draamassa "Äratus", joka kertoo Neuvostoliiton väestönsiirtoihin liittyneestä Operaatio Priboista.


title: Jaan Rekkor

text: Vuonna 1992 Rekkor näytteli Munan roolin Mati Põldren ohjaamassa elämäkerrallisessa draamassa "Need vanad armastuskirjad", joka kertoo muusikko Raimond Valgresta. Vuonna 1997 hän näytteli Hardi Volmerin ohjaamassa historiallisessa komediassa "Minu Leninid". 2000-luvulla Rekkor näytteli muun muassa komediassa "Röövlirahnu Martin" ja draamakomediassa "Koer, lennuk ja laulupidu". Rasmus Merivoon ohjaamassa musiikkikomediassa "Buratino" Rekkor teki Carabas Barabasin roolin.


title: Jaan Rekkor

text: 2010-luvulla Rekkor on näytellyt muun muassa fantasiaelokuvassa "Väikelinna detektiivid ja valge daami saladus" sekä draamassa "Polaarpoiss".


title: Jaan Rekkor

text: Televisiossa Rekkor debytoi 1995 herra Saulin roolissa minisarjassa "Wikmani poised". Vuonna 2001 hän näytteli Martin roolin suomalaisessa minisarjassa "Vaarallista kokea". Vuosina 2006–2007 Rekkor näytteli Rein Pihelgas -nimistä rikoskomissaariota rikossarjassa "Ohtlik lend" sekä vuosina 2010–2013 samaa hahmoa Ain Prosan ohjaamassa komediallisessa rikossarjassa "Kättemaksukontor". Lisäksi Carmen Mikiver näytteli Rein Pihelgan vaimoa Ivia molemmissa sarjoissa. Hyvin verrattavissa Kotikatu ja Uusi päivä -sarjojen Mirja Mäkimaahan.


title: Kishiwada

text: Kishiwada () on Japanin kaupunki Honshūn saarella Kansain alueella Osakan prefektuurissa. Se sijaitsee Tyynenmeren Osakanlahden rannalla prefektuurin eteläosassa Osakan ja Sakain eteläpuolella. Kaupungissa on 197 629 asukasta (vuonna 2017) ja sen pinta-ala on 72,32 neliökilometriä. Kishiwada on nimitetty yhdeksi Japanin erityiskaupungeista.


title: Kishiwada

text: Kishiwada on pitkänomaisen muotoinen kaupunki, joka ulottuu pohjoisen teollistuneelta ja tiheään asutetulta Osakanlahden rannikkoalueelta etelään korkealle vuoristoon Wakayaman prefektuurin rajalle. Kishiwada kehittyi 1600-luvulta alkaen Kishiwadan daimiokunnan linnanaluskaupunkina. Meiji-kaudella 1800-luvun lopulla sinne syntyi kehruuteollisuutta, myöhemmin muun muassa metalli- ja koneteollisuutta sekä Osakanlahden täyttömaalle 1960-luvulta lähtien puunjalostus- ja terästeollisuutta. Kaupunkioikeudet Kishiwadalle myönnettiin vuonna 1922. Se tunnetaan erityisesti Kishiwadan linnasta ja Danjiri-festivaalista. Kishiwadaa palvelevat JR Nishi-Nihonin Hanwa-linja ja Nankai-rautateiden Nankai-päälinja.


title: Nord-Flyg

text: Nord-Flyg on vuonna 1952 perustettu ruotsalainen Eskilstunassa kotipaikkaansa pitävä rahtilentoyhtiö.


title: Nord-Flyg

text: Yhtiön laivasto toukokuussa 2009:


Luettelo Suomen kuntavaalien ääniharavista sisältää vuosina 1996–2017 järjestetyissä kuntavaaleissa eniten ääniä saaneet ehdokkaat. Luettelo sisältää kaikki yli 7 000 ääntä saaneet.


title: Mansour Ojjeh

text: Mansour Ojjeh (s. 24. kesäkuuta 1952) on saudiarabialainen liikemies, yrittäjä ja luxemburgilaisen TAG:n yhtiön omistaja. Hän omistaa myös 15 % McLaren Groupista sekä 10 % Asprey ja Garrard yrityksistä.


title: Paris (Zazin albumi)

text: Paris on ranskalaisen laulajan Zazin kolmas albumi. Se julkaistiin 10. marraskuuta 2014.


title: Laukaan kunnanvaltuusto

text: Laukaan kunnanvaltuusto on Laukaan kunnan ylin päättävä toimielin. Siihen kuuluu 43 valtuutettua. Maaliskuussa 2017 valtuuston puheenjohtajana toimi Leena Kalmari (SDP) ja varapuheenjohtajina Anita Kuniala (kok.) sekä Pertti Parkkonen (kesk.).


title: Laukaan kunnanvaltuusto

text: Vuoden 1976 vaaleista lähtien valtuustopaikat ovat kussakin vaaleissa jakautuneet seuraavasti:


title: Jonathan Neale

text: Jonathan Neale (s. 19. elokuuta 1962) on brittiläinen liikemies ja McLarenin Formula 1 -tallin toimitusjohtaja. Neale aloitti McLarenilla operatiivisena johtajana vuonna 2001. Huhtikuusta 2004 lähtien hän on toiminut tallin toimitusjohtajana.


title: Jonathan Neale

text: Neale valmistui Nottinghamin yliopistosta vuonna 1984 oppiaineena fysiikka.


title: Hr. Ms. Piet Hein

text: Hr. Ms. Piet Hein tai Zr. Ms. Piet Hein voi tarkoittaa seuraavia Alankomaiden kuninkaallisen laivaston sotalaivoja:


title: Hr. Ms. Kortenaer

text: Hr. Ms. Kortenaer tai Zr. Ms. Kortenaer voi tarkoittaa seuraavia Alankomaiden kuninkaallisen laivaston sotalaivoja:


title: Hr. Ms. Piet Hein (1894)

text: Hr. Ms. Piet Hein oli Alankomaiden kuninkaallisen laivaston Evertsen-luokan rannikkopanssarilaiva.


title: Hr. Ms. Piet Hein (1894)

text: Alus tilattiin Nederlandsche Stoomboot Maatschappijilta Rotterdamista ja sen köli laskettiin vuonna 1893. Alus laskettiin vesille 16. elokuuta 1894 ja se otettiin palvelukseen 3. tammikuuta 1896.


title: Hr. Ms. Piet Hein (1894)

text: Rotterdamin satamalakon aikana 11. toukokuuta 1896 asennustyöt keskeytettiin. "Hr. Ms. Kortenaer" partioi kaksi päivää myöhemmin Maasilla. "Hr. Ms. Evertsen", "Piet Hein" ja poliisikuunari "Argus" vastaanottivat tehtävän myöhemmin. Lakon aikana 300 krenatööriä joutui valvomaan lakkoa, joka päättyi 21. toukokuuta.


title: Hr. Ms. Piet Hein (1894)

text: Alus lähti vuonna 1900 Boksarikapinan aikana "Hr. Ms. Hollandin" ja "Hr. Ms. Koningin Wilhelmina der Nederlandenin" kanssa Shanghaihin turvaamaan eurooppalaisia ja Alankomaiden etuja alueella. "Piet Hein" siirtyi helmikuussa 1901 Hollannin Itä-Intiaan Surabayaan.


title: Hr. Ms. Piet Hein (1894)

text: Alus poistettiin palveluksesta vuonna 1914.


title: Keskuslieriö

text: Keskuslieriö on kasvin juuren keskiosassa oleva lieriömäinen rakenne, jonka sisällä juuren johtojänteet ovat. Keskuslieriön ulointa solukerrosta kutsutaan lieriöketoksi eli perisykliksi. Keskuslieriötä on juuren sisällä koko juuren matkalta aivan juuren kärkeä lukuun ottamatta. Nuorissa juurissa keskuslieriötä ympäröi useita solukerroksia paksu juuren kuori, joka on suurelta osin parenkyymisolukkoa. Juuren vanhetessa keskuslieriön ympärillä oleva kuorikerros kuluu pois ja vanhoissa juurissa keskuslieriötä on lähes koko juuren paksuudelta. Vanhoissa juurissa voi keskuslieriön ympärillä olla lieriöketon soluista muodostuneen korkkijällen tuottama korkkikuori.


title: Hr. Ms. Evertsen (1894)

text: Hr. Ms. Evertsen oli Alankomaiden kuninkaallisen laivaston Evertsen-luokan rannikkopanssarilaiva.


title: Hr. Ms. Evertsen (1894)

text: Alus tilattiin Koninklijke Maatschappij De Scheldeltä Vlissingenistä ja sen köli laskettiin vuonna 1893. Alus laskettiin vesille 29. syyskuuta 1894 ja se otettiin palvelukseen 1. helmikuuta 1896.


title: Hr. Ms. Evertsen (1894)

text: Alus lähti 4. helmikuuta 1896 yhdessä sisaraluksensa "Hr. Ms. Kortenaerin" kanssa koulutuspurjehdukselle Välimerelle. Satamalakkojen aikana 11. toukokuuta alus oli Rotterdamissa. Kaksi päivää myöhemmin "Hr. Ms. Kortenaer" oli partiomatkalla Maasilla. "Evertsen", "Hr. Ms. Piet Hein" ja poliisikuunari "Argus" vastaanottivat partiointitehtävän myöhemmin. Lakko päättyi 21. toukokuuta.


title: Hr. Ms. Evertsen (1894)

text: Alus lähti 5. toukokuuta 1898 Den Helderistä Lissaboniin, jossa se osallistui Vasco da Gaman Intian meritien löytämisen 400-vuotis juhlallisuuksiin. Portugalin hallitsijapari tutustui vierailun aikana alukseen.


title: Hr. Ms. Evertsen (1894)

text: Aluksen päällikönä oli 1911-1913 komentajakapteeni Jean Jacques Rambonnet, joka teki useita matkoja Pohjanmerellä. Alus poistettiin palveluksesta 1913.


title: Endodermi (kasvitiede)

text: Endodermi eli sisäketto on kasvien juuren kuorikerroksen sisimmäinen solukerros, joka ympäröi juuren keskuslieriötä. Heti endodermin alla on juuressa lieriöketto eli perisykli. Juuren vanhetessa endodermi sekä kaikki sen ulkopuolella olevat juuren kuoren solukerrokset kuluvat pois, kun lieriöketon soluista erilaistunut korkkijälsi tuottaa juureen korkkikuoren.


title: Endodermi (kasvitiede)

text: Endodermin solut ovat kiinnittyneet toisiinsa hyvin tiiviisti paksuin soluseinin, jolloin vesi ja siihen liuenneet aineet eivät pääse kulkemaan endodermikerroksen läpi solujen välisessä tilassa, vaan veden ja muiden aineiden on mentävä endodermin solujen kautta päästäkseen keskuslieriöön ja johtosolukkoon. Tämä mahdollistaa "tarkkailun" siitä, mitä aineita juuren keskuslieriöön ja sitä kautta kasvin johtosolukkoon pääsee. Jos jokin patogeeni pääsee endodermin läpi johtosolukkoon, voi se sitä kautta kulkea helposti eri kasvinosiin. Juuren endodermin solujen paksujen soluseinien muodostamaa rengasmaista rakennetta kutsutaan Casparin renkaaksi tai juovaksi.


title: Endodermi (kasvitiede)

text: Havupuiden neulasten johtojänteen ympärillä olevaa solukerrosta kutsutaan myös endodermiksi.


title: Tian

text: Tian (天, suom. 'taivas') on perinteisessä kiinalaisessa uskonnossa ylin voima, joka hallitsee jumalia ja ihmisiä. Tian voi viitata jumaluuteen, persoonattomaan luontoon, tai molempiin.


title: Tian

text: Tian ja Shangdi käsitetään usein samaksi jumaluudeksi. Alun perin Tian viittasi ilmeisesti taivaaseen ja Shangdi taivaassa asuvaan ylimpään esi-isään. Tian ja Shangdi olivat muinaisille kiinalaisille tärkeitä siksi, että niillä uskottiin olevan vaikutus klaanin hedelmällisyyteen ja satoihin. Tianille uhrasivat vain kuninkaat ja keisarit, ja hallitsijoihin viitattiin "Taivaan poikina", joiden auktoriteetti oli "Taivaan mandaatti".


title: Tian

text: Tiania pidettiin moraalilain luojana. Kiinalaiset filosofit väittelivät siitä, vastasiko Tian ihmisten pyyntöihin ja palkitsi tai rankaisi ihmisiä, vai tapahtuivatko asiat vain Tianin luomien järjestyksen ja periaatteiden mukaan.


title: Taivas (täsmennyssivu)

text: Taivas voi viitata esimerkiksi seuraaviin:


title: Casparin rengas

text: Casparin rengas eli Casparin juova eli Casparyn vyö (engl. "Casparian strip") on kasvin juuren endodermin solujen kautta kulkeva paksujen soluseinien rengasmainen ketju. Endodermissä oleva Casparin rengas löytyy kaikilta putkilokasveilta, ja koppisiemenisillä vastaavanlainen rakenne löytyy myös eksodermistä eli ulkoketosta. Casparin renkaan paksut soluseinät on muodostuvat täyttämällä primaarisen soluseinän huokoset ja kolot ligniinillä ja suberiinilla. Näiden lisäksi soluseinissä on erilaisia rakenneproteiineja.


title: Casparin rengas

text: Casparin renkaan eli endodermin solujen välisten paksujen ja tiiviiden soluseinien ansiosta vesi ja sen mukana kulkevat aineet eivät pääse juuren keskuslieriöön ja johtosolukkoon endodermin solujen väleistä, vaan kaikkien maaperästä juuren keskuslieriöön ja johtosolukkoon kulkevien aineiden on mentävä endodermin solujen läpi. Näin voidaan yleisesti ottaen säädellä mitä aineita ja kuinka paljon, juurista johtosolukkoon ja sitä kautta koko kasviin pääsee.


title: Casparin rengas

text: Casparin rengas on saanut nimensä saksalaisen kasvitieteilijän Robert Casparyn mukaan.


title: Andrew Murdoch

text: Andrew Murdoch (s. 4. huhtikuuta 1978) on brittiläinen Williamsin Formula 1 -tallin insinööri. Murdorch toimi Williamsilla testiryhmän datansinöörinä vuosina 2006–2007. Vuosina 2008–2009 hän toimi Kazuki Nakajiman, 2010 Nico Hülkenbergin ja 2011–2012 Pastor Maldonadon datainsinöörinä. Vuonna 2013 hän toimi Maldonadon ja 2014 Felipe Massan kisainsinöörinä. Vuodesta 2015 lähtien hän on toiminut auton suorituskyvystä vastaavana insinöörinä.


title: Annabelle: Creation

text: Annabelle: Creation on vuonna 2017 ensi-iltansa saanut David F. Sandbergin ohjaama ja Gary Daubermanin käsikirjoittama kauhuelokuva. Se on esiosa vuoden 2014 elokuvalle "Annabelle" sekä "Kirottu-universumin" neljäs elokuva. Elokuvan pääosissa ovat Stephanie Sigman, Talitha Bateman, Anthony LaPaglia ja Miranda Otto. Elokuva sai maailmanensi-iltansa Los Angelesin elokuvajuhlilla 19. kesäkuuta 2017. Elokuvateattereihin se ilmestyi Yhdysvalloissa ja Suomessa 11. elokuuta 2017.


title: Annabelle: Creation

text: Vuonna 1943 nukentekijä Samuel Mullinsin ja hänen vaimonsa Estherin 5-vuotias tytär Annabelle, kutsumanimeltään Bee, kuoli ohiajavan auton törmätessä häneen.


title: Annabelle: Creation

text: Vuonna 1955 Mullinsin pariskunta majoittaa luokseen nunna Charlotten ja kuusi orpotyttöä, joiden orpokoti lopetettiin. Ensimmäisen yön aikana nuori poliota sairastava tyttö Janice herää ja salaperäisten paperilappuihin kirjoitettujen viestien houkuttelemana menee Been huoneeseen ja avaa nukkekodista löytyneellä avaimella komeron, jossa on Been näköinen posliininukke. Tämän jälkeen Janice alkaa nähdä Been haamun ja kokee muiden tyttöjen kanssa pelottavia asioita. Toisen yön aikana Janice haavoittuu haamun pudottaessa hänet Samuelin suunnittelemasta hissituolista. Janice päätyy pyörätuoliin, mutta Been haamu vetää hänet sisään latoon ja riivaa hänen kehonsa. Janicen ystävä Linda kertoo Samuelille tästä, mutta pian tämän jälkeen Janice tappaa Samuelin.


title: Annabelle: Creation

text: Sisar Charlotte puhuu Eshterin kanssa, joka on salaperäisesti menettänyt puolet kasvoistaan. Eshter paljastaa, että pian Been kuoleman jälkeen, Been haamua esittänyt tuntematon olento pyysi saada asettua yhteen Samuelin tekemistä nukeista. Mullinsit tulivat myöhemmit tajunneeksi, että haamu olikin oikeasti demoni, joka etsi itselleen ruumista. Demoni oli tuhonnut puolet Eshterin kasvoista yrittäessään riivata hänet. Mutta pariskunta pyysi apua kirkolta, jolloin papit siunasivat Been huoneen pyhällä vedellä, Samuelin lukitessa nuken komeroon ja liimatessa oveen Raamatusta revittyjä sivuja. Demoni murhaa Eshterin ja yrittää hyökätä sekä Charlotten että tyttöjen kimppuun. Riivattu Janice jahtaa Lindaa ja seuraa tätä Been huoneeseen, missä Charlotte lopulta lukitsee sekä Janicen että nuken komeroon.


title: Annabelle: Creation

text: Seuraavana päivänä poliisit saapuvat ja tutkivat talon. He löytävät nuken, joka viedään todistusaineistona pois. Janice oli paennut aiemmin komerosta löytyneen kolon kautta ja selvittänyt tiensä Santa Monicaan, jossa hän esiintyi nimellä "Annabelle" päätyessään Higginsin perheen adoptoimaksi. Vuonna 1967 Annabelle Higgins oli muodostanut satanistisen kultin poikaystävänsä kanssa. Eräänä yönä he murhaavat Annabellen adoptiovanhemmat ja tulevat herättäneeksi Higginsien naapureiden, Mia ja John Formin, huomion.


title: Annabelle: Creation

text:
Lopputekstien välissä näytetyssä kohtauksessa, Annabelle-nukke nähdään liikkumattomana komerossa, kunnes se yhtäkkisesti kääntää päätään. Lopputekstien jälkeen näytetyssä kohtauksessa, joka sijoittuu vuoden 1952 Romaniaan, demoninunna Valak näyttäytyy Cârțan luostarissa.
Lokakuussa 2015 vahvistettiin, että "Annabellelle" toteuttaisiin jatko-osa. David F. Sandberg korvasi Leonettin ohjaajana maaliskuussa 2016. Ensimmäisen elokuvan käsikirjoittaja Gary Dauberman palasi käsikirjoittamaan tämänkin elokuvan, Peter Safranin ja James Wan palatessa tuottajiksi. Kuvaukset alkoivat 27. kesäkuuta 2016 Los Angelesissa Warner Bros. Studiosin omissa tiloissa. ja päättyivät 15. elokuuta 2016. Elokuvan säveltäjäksi valittiin Benjamin Wallfisch. Maaliskuussa 2017 Sandberg paljasti elokuvan virallisen nimen olevan "Annabelle: Creation". Lisäksi elokuvan kerrottiinkin olevan jatko-osan sijaan esiosa.


title: Yhtäaikaisreaktio

text: Yhtäaikaisreaktio on kemiallinen reaktio, jossa kaikki sidosten katkeamiset ja muodostumiset tapahtuvat yhdessä vaiheessa. Yhtäaikaisreaktioissa ei ole reaktiivisia välivaiheita toisin kuin vaiheittaisissa reaktioissa ja reaktioissa on vain yksi siirtymätila. Tyypillisiä yhtaaikaisreaktioita ovat muun muassa S2-mekanismilla tapahtuva nukleofiilinen substituutio, E2-mekanismilla tapahtuva eliminaatioreaktio, sykloadditiot ja eräät toisiintumisreaktiot.


title: Yhtäaikaisreaktio

text: Yhtäaikaisreaktioille on tyypillistä, että niissä ei esiinny kationisia tai anionisia välivaiheita tai radikaaleja. Näin ollen esimerkiksi liuottimen polaarisuudella tai radikaali-initiaattoreilla- tai -inhibiittoreilla ei ole vaikutusta mekanismiin eikä reaktionopeuteen. Mikäli yhtäaikaisreaktion siirtymätilan muodostumisessa vanhan sidoksen ja uuden sidoksen muodostuminen tapahtuu samalla nopeudella on kyseessä synkroninen prosessi. Mikäli tämä tapahtuu eri tahtia on yhtäaikaisreaktio asynkroninen. Esimerkiksi sykloadditiot ovat tyypillisesti synkronisia ja S2 asynkronisia.


title: Avant Garden

text: Avant Garden on Helsingissä kesällä 2013 perustettu alternative rock -yhtye. Yhtyeen debyytti-EP "The Amazing Adventures Of Space Cadet" julkaistiin marraskuussa 2015, ja ensimmäinen täyspitkä albumi "Avant Garden" lokakuussa 2017.


title: Avant Garden

text: Yhtye sai alkunsa Queens Of The Stone Agen konsertin jälkeen kesäkuussa 2013. Perustajajäsenet, laulaja-kitaristi Jaakko Inkinen, multi-instrumentalisti Teemu Kaipomäki ja basisti Ville Hardén tapasivat alunperin opiskellessaan Keski-Suomen Opistolla vuonna 2009. Yhtyeen nykyiseen livekokoonpanoon kuuluu kolmikon lisäksi multi-instrumentalisti Samuli Hyvönen sekä rumpali Konsta Vehkala.


title: Les Destinées sentimentales

text: Les Destinées sentimentales on vuonna 2000 ensi-iltansa saanut Olivier Assayasin ohjaama ranskalais-sveitsiläinen romanttinen draamaelokuva, jonka pääosia näyttelevät Emmanuelle Béart, Charles Berling ja Isabelle Huppert. Elokuva perustuu Jacques Chardonnen samannimiseen romaaniin "Les Destinées sentimentales" (1934), jonka pohjalta Olivier Assayas ja Jacques Fieschi laativat elokuvan käsikirjoituksen. Elokuvan tuottajana oli Bruno Pésery.


title: Les Destinées sentimentales

text: "Les Destinées sentimentales" sai ensi-iltansa vuoden 2000 Cannesin elokuvajuhlilla, missä Olivier Assayas oli ehdokkaana pääkilpailussa parhaan elokuvan Kultaisen palmun saajaksi. Elokuva sai lisäksi muun muassa neljä César-ehdokkuutta.


title: Les Destinées sentimentales

text: "Les Destinées sentimentalesin" tapahtumat sijoittuvat 1900-luvun kolmelle ensimmäiselle vuosikymmenelle. Pikkukylän protestanttipappi Jean Barnery (Charles Berling) kuohuttaa seurakuntaansa, kun hän jättää Nathalie-vaimonsa (Isabelle Huppert) ja muuttaa kauniin Paulinen (Emmanuelle Béart) kanssa Ranskasta Sveitsiin. Myöhemmin Jean palaa kylään johtamaan perimäänsä posliinitehdasta.


title: Les Destinées sentimentales

text: "Les Destinées sentimentalesia" aloitettiin kehitellä vuonna 1994. Elokuva kuvattiin Ranskassa ja Belgiassa. Ranskassa elokuvan kuvauspaikkoina olivat Richelieun ja Champigny-sur-Veuden kunnat Indre-et-Loiren departementissa sekä Jarnacin kunta Charenten departementissa. Belgiassa elokuvaa kuvattiin Hainaut’n provinssissa, La Louvièren kaupungin Houdeng-Aimeriesissa. Elokuvan budjettina oli 14 980 000 euroa ja tuotantoyhtiöinä olivat sekä ranskalaiset Arcade, Arena Films, Canal+, CNC, Cofimage 11, Procirep ja TF1 Films Production että sveitsiläiset CAB Productions, OFC ja TSR.


title: Les Destinées sentimentales

text: "Les Destinées sentimentales" sai ensi-iltansa Cannesin elokuvajuhlilla Ranskassa 16. toukokuuta 2000. Elokuvan Ranskan teatteriensi-ilta oli 12. heinäkuuta 2000 ja Sveitsin 1. elokuuta 2000. Pathé oli elokuvan teatterilevittäjänä niin Ranskassa kuin Sveitsissäkin. Elokuvakerho Arkadin esitti elokuvan Suomessa vuoden 2003 syksyn ohjelmistossaan 13. lokakuuta. Elokuva esitettiin myös muun muassa vuoden 2000 Toronton elokuvajuhlilla Kanadassa. Elokuva keräsi Ranskassa teatterikierroksensa aikana 532 161 katsojaa.


title: Les Destinées sentimentales

text: "Les Destinées sentimentales" on saanut elokuvakriitikoilta lähinnä myönteisen vastaanoton. Rotten Tomatoes -sivuston mukaan 61% kriitikoista on antanut elokuvalle positiivisen arvosanan 6/10 keskiarvolla. Keräys perustuu 49 arviointiin. 667 käyttäjästä 40% on antanut elokuvalle positiivisen arvosanan 3,1/5 keskiarvolla. Metacritic-sivuston mukaan 18 arvostelun perusteella elokuva on saanut 73 pistettä sadasta mahdollisesta. Internet Movie Databasen 1 003 käyttäjää on antanut elokuvalle keskiarvon 6,8/10.


title: Les Destinées sentimentales

text: "Les Destinées sentimentales" julkaistiin Yhdysvalloissa DVD:lle 22. lokakuuta 2002.


title: Hr. Ms. Kortenaer (1927)

text: Hr. Ms. Kortenaer oli Alankomaiden kuninkaallisen laivaston Admiralen-luokan hävittäjä.


title: Hr. Ms. Kortenaer (1927)

text: Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 24. elokuuta 1925. Alus laskettiin vesille 30. kesäkuuta 1927 ja se otettiin palvelukseen 8. syyskuuta 1928.


title: Hr. Ms. Kortenaer (1927)

text: Merijalkaväkiosasto kuljetettiin 11. kesäkuuta 1929 aluksella Curacaoon, kun Venezuelan kapinoijat olivat hyökänneet Willemstadissa Fort Amsterdamiin 8. kesäkuuta.


title: Hr. Ms. Kortenaer (1927)

text: Alus vartioi vuonna 1940 "Hr. Ms. Van Galenin" kanssa viittä saksalaista rahtilaivaa. Alukset luovuttivat tehtävän 26. huhtikuuta risteilijä "Hr. Ms. Javalle".


title: Hr. Ms. Kortenaer (1927)

text: Alus oli vuonna 1941 Tyynenmeren sodan alkaessa Hollannin Itä-Intiassa Surabayassa. Alus oli Badunginsalmen taistelussa 18.-20. helmikuuta 1942, jolloin se ajoi karille. Aluksen peräsin vaurioitui ja se menetti ohjattavuuden. Alus palasi Surabayaan korjattavaksi.


title: Hr. Ms. Kortenaer (1927)

text: Alus oli Jaavanmeren taistelussa 27. helmikuuta, jolloin keisarillisen Japanin laivaston risteilijä "Haguro" torpedoi aluksen. Britannian kuninkaallisen laivaston hävittäjä "HMS Encounter" pelasti merestä 113 uponneen aluksen miehistönjäsentä. Pelastetut laskettiin maihin Surabayassa.


title: Chase Carey

text: Chase Carey (s. 1954) on yhdysvaltalainen liikemies ja Formula 1 -sarjaa hallinnoivan Formula One Group -yhtiön toimitusjohtaja. Aiemmin hän toiminut News Corporation, 21st Century Fox ja DirecTV yhtiöiden palveluksessa.


title: Hr. Ms. Evertsen (1926)

text: Hr. Ms. Evertsen oli Alankomaiden kuninkaallisen laivaston Admiralen-luokan hävittäjä.


title: Hr. Ms. Evertsen (1926)

text: Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 5. elokuuta 1925. Alus laskettiin vesille 29. joulukuuta 1926 ja se otettiin palvelukseen 12. huhtikuuta 1928.